"Di Mahkamah Nanti Saya Akan Dedah Segala Bukti"

Seperti yang dijangka selesai sahaja sidang media yang dilakukan Hafiz Hamidun semalam, pasti akan ada komen balas dari isterinya, Joy Revfa pula. Enggan mengulas lanjut mengenai isu rumah tangganya, Joy dalam masa yang sama berasa kecewa apabila suaminya mempertikaikan permohonan cerai faraq yang diserahkan ke pejabat agama pada 18 Ogos lalu.

“Saya kecewa apabila dokumen yang dibawa bertemu pihak media semalam dipertikai. Buat masa sekarang peguam menasihati saya supaya tidak memberikan sebarang komen kerana prosiding belum selesai. Saya tak nak timbul isu lain pula seperti kerja kotor dan penyebaran fitnah”

Pada sidang media semalam, Hafiz terkilan apabila persetujuan bersama diantara mereka dilanggar apabila Joy terlebih dahulu menghantar surat permohonan pembubaran perkahwinan mereka sehingga proses mahkamah bertindih. Manakala Hafiz juga menafikan dakwaan Joy bahawa mereka telah melakukan hubungan suami isteri sepanjang berkahwin.

Manakala disebalik badai yang melanda rumah tangga pasangan ini, ada pula mulut mengatakan ini hanyalah salah satu strategi pemasaran perniagaan Joy untuk lebih menonjol. Berang dengan tuduhan itu, Joy meminta orang ramai supaya menghentikan tuduhan tersebut dan menegaskan soal maruah dan perkahwinan bukanlah suatu isu yang boleh dipermainkan.

“Cukuplah! Berhenti berkata yang bukan-bukan. Ini hal perkahwinan dan membabitkan maruah saya. Ia tidak ada kaitan dengan pemasaran perniagaan atau sengaja mencetus sensasi. Tunggu saja 14 September nanti. Saya akan dedahkan segala bukti dan maklumat yang ada. Di mahkamah nanti saya akan cerita lebih lanjut,” jelasnya kepada Harian Metro. (rtky/w)


“Sanggup Ponteng Kelas Untuk Jumpa Putera Mateen”

Nampaknya kehadiran pewaris takhta Brunei, Putera Abdul Mateen di temasya Sukan SEA 2017 di Kuala Lumpur menjadi bualan hangat selepas beberapa video para peminat sanggup hadir ke lapangan untuk bertemu beliau tular di media sosial.

Dalam video terbaru yang dikeluarkan oleh Utusan Malaysia, Putera Abdul Mateen sekali lagi menjadi tumpuan peminat yang hadir ke perlawanan sulung sukan polo yang menyaksikan Brunei tewas kepada Malaysia 12-4.

Dalam temubual ringkas bersama salah seorang yang hadir, mereka mengakui sanggup untuk ponteng sekolah semata mata mahu datang bertemu dengan putera idaman mereka. Memang power!

Kekalahan pasukan Putera Abdul Mateen tidak sedikit pun memberi kesan kepada populariti beliau di kalangan peminat dan paling kami suka walaupun beliau bergelar orang istana, pemuda ini tidak lokek untuk turun bertemu dan bergambar dengan mereka yang hadir. (rtky/m)


"Joy Revfa Sering Mengelak Bila Minta Surat Perakuan Cerai"

Bagi menjawab kekeliruan dan kekecohan mengenai rumah tangga mereka, Hafiz Hamidun sebentar tadi telah melakukan sidang media. Menerusi sidang media tersebut, Hafiz menjelaskan bahawa Joy Revfa pernah berkahwin di Thailand bersama bekas suami. Namun masih belum ada surat penceraian yang sah selepas beliau diceraikan melalui aplikasi Whatsapp.

BACA: Joy Revfa Bercerai Dengan Suami Lama Dua Bulan Selepas Kahwini Hafiz Hamidun

Bagaimanapun Hafiz sering meminta Joy menyelesaikan masalah surat perakuan cerai tersebut bagi mengelakkan sebarang kesulitan di masa depan namun Joy sering mengelak dan memberikan alasan. Tetapi perkahwinan diantara mereka diteruskan di atas surat perakuan janji untuk Joy mendapatkan surat cerai itu selepas akad nikah mereka.

Oleh kerana Joy sering memberikan alasan dan mengelak, timbul rasa keraguan didalam diri, Hafiz sekaligus mengajak Joy untuk ke Songkhla bersama-sama bagi menyelesaikan urusan cerai taklik isterinya dan bekas suaminya di Pejabat Majlis Agama Islam Wilayah Songkhla. Dan permohanan cerai taklik Joy diterima dan disahkan pada 13 Julai.

Manakala pada 8 Ogos pula pasangan itu telah ke Pejabat Agama Islam Daerah Petaling untuk menyerahkan surah pengesahan tersebut namun hasil siasatan mendapati Joy masih dalam ikatan perkahwinan dengan suami terdahulu ketika mereka bernikah pada 1 Mei. Setelah perbincangan dengan pihak mahkamah, Hafiz membuat permohanan pembubaran perkahwinan.

Secara ringkasnya dan senang untuk difahami bersama, perkahwinan Hafiz dah Joy difahamkan tidak sah kerana status Joy sebagai isteri orang masih sah ketika mereka berkahwin. Malah dalam masa yang sama, Hafiz menafikan dakwaan isterinya bahawa mereka pernah melakukan hubungan suami isteri sepanjang berkahwin kerana perasaan ragu mengenai status Joy. (rtky/w)


Hidup Lebih Selamat Dengan Logo MeSTI

Kami rasa anda semua pun tahu yang sakit berpunca dari pengambilan makanan yang salah bukan perkara main main lebih lebih lagi di dalam dunia semua perkara kita mahu lakukan dengan cepat — termasuk makan.

Tidak salah sebenarnya untuk mengambil makanan yang diproses dan dipakej sebelum sampai ke tangan kita tetapi sebagai pengguna kita mestilah lebih peka dengan ciri ciri keselamatan sesebuah produk makanan tersebut.

Mujur kita sekarang ada MeSTI. Apa itu MeSTI? Pensijilan MeSTI adalah salah satu Program Jaminan Keselamatan Makanan (PJKM) oleh Kementerian Kesihatan Malaysia untuk membantu pengusaha produk makanan khususnya Perusahaan Kecil dan Sederhana (PKS) untuk menghasilkan produk yang bersih dan selamat untuk pengguna.

Kalau anda seorang pengusaha produk makanan, anda wajib mendapatkan pensijilan MeSTI untuk produk anda untuk mengelakkan dari didenda sehingga RM10,000 atau dipenjara tidak lebih 2 tahun jika disabitkan kesalahan.

Lagi pun, dengan terteranya logo MeSTI pada produk makanan anda, pengguna lebih yakin memilih makanan bersih dan selamat — jualan akan meningkat dan perniagaan anda juga akan lebih berjaya.

Jika anda ingin tahu, berikut adalah faedah faedah yang boleh anda perolehi jika mendapat pensijilan MeSTI

Jika anda berminat untuk memohon sijil MeSTI, anda perlulah berdaftar dengan Suruhanjaya Syarikat Malaysia (SSM) dan juga KKM melalui Pendaftaran Premis Makanan melalui fosimdomestic.moh.gov.my.

Anda boleh memohon ecara online melalui FoSIM Domestik fosimdomestic.moh.gov.my ATAU muat turun borang permohonan dari fsq.moh.gov.my, isi dan hantar ke Jabatan Kesihatan Negeri atau Pejabat Kesihatan Daerah yang berhampiran dengan premis masing-masing.

Untuk maklumat lanjut, layari fsq.moh.gov.my dan Facebook @BKKMHQ atau hubungi Bahagian Keselamatan dan Kualiti Makanan, Kementerian Kesihatan Malaysia.


Ini Sebab Hafiz Hamidun Tidak Tinggal Sebumbung Dengan Isteri?

Sehingga kini pasti ramai yang masih keliru tentang isu sebenar pergolakan rumah tangga Hafiz Hamidun dan isteri, Joy Revfa. Menurut laporan Beautiful Nara, difahamkan ketika Joy berkahwin dengan Hafiz pada 1 Mei lalu, beliau masih berstatus isteri orang, hasil perkahwinan terdahulu. Malah hanya selepas dua bulan berkahwin, baru Joy dan bekas suami disahkan bercerai.

Menurut sumber yang diperolehi juga, Joy hanya membuat aduan taklik kepada Pejabat Agama Islam Wilayah Songkhla pada penghujung Mei, iaitu selepas hampir sebulan berkahwin dengan Hafiz. Didorong dengan perasaan ragu-ragu tentang status perkahwinan isteri, Hafiz dikatakan bertindak mengasingkan diri dari isteri bagi mengelakkan kesulitan.

Sementara itu, Joy pula tidak mendedahkan mengenai penceraiannya yang tidak didaftarkan kepada Pejabat Agama Wilayah Songkhla dimana tempat beliau dan bekas suami bernikah sebelum ini. Dan hanya selepas menerima surat pengesahan dari bekas suami, Joy dikatakan hadir ke Pejabat Agama Islam Petaling untuk mengemukakan surat keterangan.

Bagaimanapun Joy sebelum ini pernah menyatakan kononnya surat cerai beliau dan bekas suami didalam proses dikeluarkan sebelum perkahwinannya dan Hafiz dilangsungkan. Namun dimaklumkan Joy hanya membuat permohonan untuk bercerai dengan suami terdahulu secara taklik sahaja, itu pun selepas sebulan berkahwin dengan Hafiz.

Lebih menariknya, ketika Joy membuat permohonan untuk bernikah dengan Hafiz, beliau telah menandakan ruang ‘tidak pernah berkahwin’ sebagai status dirinya. Tidak pasti jika betul ini adalah sebab Hafiz tidak memberikan nafkah zahir dan batin, tetapi masuk akal juga bila difikirkan mengapa Hafiz tidak sebumbung dengan isteri. (rtky/w)


Hanez Suraya Akhiri Dunia Lakonan

Sentiasa meletakkan rumahtangga sebagai perkara utama, pelakon Hanez Suraya menjelaskan bahawa dia kini akhirnya menarik diri daripada dunia seni dan mahu memberikan sepenuh tumpuan kepada keluarganya. Malah tindakannya itu juga datang dari pihak suaminya.

“Saya sayangkan rumah tangga ini. Jadi, saya ikut saja kehendak suami. Jadi jika suami tak izinkan (berlakon), lebih baik saya jangan buat. Suami saya bukan dalam kalangan orang industri”

“Dia takkan faham jadual kerja dan bagaimana penggambaran dibuat. Kalau saya berlakon dan dia pula sibuk dengan kerjanya, bila masanya kami dapat bersama apatah lagi sejak ada anak. Jadi, saya ikut kehendaknya… Sebagai isteri, saya kena taat pada suami,” jelasnya kepada BH Plus.

Namun dalam masa yang sama, si suami juga turut memberikan kebebasan buat Hanez untuk menjana pendapatan sendiri melalui perniagaan. Hanez kini sedang mengusahakan tudung selain turut belajar mendalami dunia perniagaan dengan rakan-rakan yang seperjuangan dengan apa yang dilakukannya itu. (rtky/s)


"Saya Akan Beri Kenyataan Berdasarkan Fakta Bukan Emosi"

Bukan menyalahkan pihak lain tetapi Hafiz Hamidun terkejut apabila isterinya, Joy Revfa menfailkan permohonan pembubaran perkahwinan mereka terlebih dahulu sehingga menyebabkan beliau tidak dapat meneruskan permohonan sama. Malah Hafiz juga tidak menyangka isterinya memanggil media biarpun sudah bersetuju untuk berbincang dengan baik.

“Kehadiran saya ke Mahkamah Rendah Syariah Petaling, Subang Bestari, pagi ini bagi mengikut prosedur memfailkan permohonan pembubaran perkahwinan, tetapi tidak dapat didaftar kerana berlaku pertindihan permohonan. Tanpa pengetahuan saya, dia terlebih dulu memfailkan permohonan sama Jumaat lalu di Mahkamah Rendah Syariah Shah Alam”

“Mahkamah tidak boleh menerima dua permohonan daripada mahkamah berbeza. Seperti yang dipersetujui bersama, kami sebenarnya mahu menyelesaikan masalah ini secara baik tetapi nampaknya dia memulakan kenyataan umum menerusi sidang media”

“Jadi saya tidak boleh mengulas lanjut mengenai isu ini. Saya akan memberi kenyataan selepas mendapat keputusan mahkamah. Kenyataan itu hanya berdasarkan fakta dan bukan emosi,” jelasnya kepada Berita Harian online.

Pagi tadi, menerusi beberapa media, Joy memberitahu ingin membubarkan perkahwinan beliau dan Hafiz kerana mendakwa penyanyi itu tidak memberikan nafkah zahir dan batin kerana status perkahwinannya sebelum ini. Manakala Hafiz enggan memberikan komen lanjut kerana tidak mahu menganggu proses mahkamah. (rtky/w)


"Hafiz Hamidun Tidak Melayan Saya Sebagai Seorang Isteri"

Mengambil tindakan membatalkan perkahwinan selepas mendirikan rumah tangga beberapa bulan, Joy Revfa ingin mempertahankan hak sebagai wanita kerana menganggap dirinya teraniaya selepas Hafiz Hamidun tidak menjalankan tanggungjawab sebagai suami.

“Sejak berkahwin, kami hanya sempat tinggal serumah selama enam hari sebelum dia tiba-tiba muncul pada 23 Mei lalu dan memberitahu perkahwinan kami tidak sah. Sepanjang bersama, saya tak nafikan dia adalah suami yang penyayang dan kami melalui kehidupan seperti suami isteri lain. Selebihnya, saya tak mahu kongsi kerana terlalu peribadi”

“Saya yakin pernikahan kami memang sah di sisi undang-undang dan agama. Saya tidak meragui perkara itu, tetapi dia sebaliknya. Sepanjang tempoh itu, saya ada menghubunginya dan merayu supaya dia kembali. Saya rasa tidak adil untuk saya dilayan sedemikian rupa,” jelasnya kepada Harian Metro mengenai punca pergolakan perkahwinannya.

Sementara itu Hafiz sempat memberitahu, beliau turut sama menfailkan permohonan Faraq pagi ini namun pihak isterinya berbuat demikian terlebih dahulu. Pun begitu selebihnya, Hafiz enggan memberikan sebarang komen mengenainya dan hanya menunggu sebutan kes pada 14 September depan. Untuk pengetahuan pasangan ini berkahwin pada 1 Mei lalu.

Bagaimanapun sejak beberapa minggu lalu, rumah tangga pasangan ini mula bergolak dan berbalas komen di Instagram mempertahankan diri masing-masing. Pelbagai isu dimainkan antaranya soal batin dan status perkahwinan Joy yang terdahulu. Diharap masalah mereka ini dapat diselesaikan denga cara yang baik walaupun berakhir dengan penceraian. (rtky/w)


Hafiz Hamidun, Joy Revfa Mohon Batal Nikah

Joy Revfa hari ini dilaprkan telah memfailkan permohonan pembubaran nikah di Mahkamah Rendah Syariah Petaling, Subang Bestari.

Usahawan kosmetik itu berkata tindakan beliau didorong sikap suaminya yang meragui pernikahan mereka.

“Saya kecewa apabila ada yang memperkatakan status pernikahan kami tidak sah. Perkahwinan terdahulu saya berakhir pada 2015, cuma tidak didaftarkan di Malaysia. Hafiz Hamidun sedia maklum mengenai perkara itu kerana dia sendiri yang membuat surat pengesahan perceraian”

“Tiba-tiba pada 23 Mei lalu, Hafiz membangkitkan perkahwinan kami tidak sah,” katanya kepada Berita Harian hari ini.

Difahamkan, Hafiz Hamidun turut memfailkan permohonan pembubaran nikah mereka selepas dilihat media berada di mahkamah sama pagi ini.

“Saya tidak diberi nafkah zahir dan batin. Sehubungan itu, saya berjuang untuk mempertahankan hak sebagai wanita,” tambahnya. (rtky/m)


Nur Sajat Tampil Kenyataan Isu Video Karaoke Tersebar

Baru baru ini sebuah video menunjukkan pengasas jenama kosmetik popular, Nur Sajat sedang berkaraoke menarik perhatian sehingga ramai meninggalkan komen yang kurang menyenangkan terhadap diri Nur Sajat.

Rata rata mereka mendakwa melihat kemaluan sebenar Nur Sajat yang selama ini mengaku yang dirinya wanita tulen namun dalam sebuah video terbaru, beliau mengakui yang dirinya mempunyai dua kemaluan.

“Itu seluar, kain dia tu — lagi satu kita kan memang ada kemaluan. Kenapa awak ni memang jenis suka tengok kemaluan orang lain ye?” Kotorlah!,” ujar Nur Sajat dalam sebuah video yang dimuat naik ke Facebook.

Kenyataan terbaru Nur Sajat ini sebenarnya agak menarik selepas selama ini beliau mengakui yang dirinya perempuan tulen dan jika benar dakwaan beliau seperti dalam video di atas, tidak hairan beliau memilih untuk menjadi lebih wanita dalam keadaan dirinya sebagai seorang khunsa.

Apa pun, janji diri Nur Sajat sendiri bahagia dengan pilihan beliau. (rtky/m)


Fattah Amin: Semua Berhak Suarakan Pendapat

Tidak henti-henti digelar kayu, pelakon Fattah Amin dalam masa yang sama menyatakan bahawa dia tidak pernah terasa dengan mana-mana kenyataan yang dilemparkan kepadanya. Tidak mudah melatah, Fattah menyatakan apa yang disuarakan oleh Que Haidar adalah secara umum.

Sebelum ini, Que Haidar telah mengeluarkan kenyataan mengenai pelakon baharu yang tiada inisiatif meningkatkan kemahiran mutu lakonan dan masih lagi ‘kayu’. Bermula dari situ, ramai yang mengandaikan bahawa teguran tersebut ditujukan kepada Fattah.

“Pernah ke saya terasa?. Bagi saya, tak kira orang biasa, selebriti atau peminat berhak untuk menyuarakan pendapat mereka. Lagipun, dalam kenyataan selebriti tersebut tidak ada menyebut nama sesiapa”

“Jadi, perkara itu dikatakannya secara umum. Sama juga dengan peminat yang kadang-kadang apa yang dikatakan atau komen itu tidak ditujukan kepada mana-mana individu,” kata Fattah kepada mStar Online. (rtky/s)


Gambar Sekitar Majlis Bertandang Perkahwinan Ummi Nazeera

Selamat bernikah dan melangsungkan resepsi perkahwinan minggu lalu, semalam Ummi Nazeera dan suami diraikan sekali lagi dalam majlis bertandang. Majlis yang indah itu melihatkan Ummi dan suami cukup anggun dan kacak memakai persalinan songket berwarna kelabu lembut.

Menerusi Instagram, Ummi telah berkongsikan momen indah di sepanjang majlis yang berlangsung semalam. Turut meraikan pengantin adalah ahli keluarga di kedua belah, serta rakan-rakan rapat pengantin. Melalui perkongsian di media sosial, ramai yang membanjiri ruangan komen mengucapkan tahniah buat Ummi dan suami.

Untuk pengetahuan, Ummi dan suami sebenarnya bernikah lebih awal daripada tarikh pernikahan sebenar iaitu pada 23 Julai lalu sebelum melangsungkan majlis resepsi terbuka kepada umum pada awal Ogos lalu. Menurut Ummi, antara sebab beliau bernikah awal kerana menuruti permintaan keluarga agar pernikahan diawalkan.

Apapun tahniah diucapkan kepada Ummi dan suami diatas perkahwinan ini, semoga dengan ikatan ini dapat memberikan seribu kebahagiaan buat ummi. Selamat menjalani kehidupan berumahtangga juga kepada pasangan ini. Dengan ini kami kongsikan beberapa gambar di sekitar majlis. Enjoice! (rtky/w)


Hanez Suraya Berusaha Naikkan Berat Badan

Gara-gara berat badannya susut melampau, pelakon Hanez Suraya menjelaskan bahawa dia pernah mengalami tekanan akibar perkara tersebut. Menurut Hanez, berat badannya berterusan merosot selepas melahirkan anak sulung, Putri Aleesya.

“Ramai yang mengambil berat apabila bertanya mengapa saya begitu kurus. Berat badan saya kini di bawah 50 kilogram. Saya tidak melakukan apa-apa rawatan pelangsingan badan, tidak juga mengambil ubat kurus, malah jarang bersenam”

“Ia mula menurun selepas selesai tempoh berpantang. Pada mulanya, saya sangka itu perkara biasa tetapi apabila berat semakin merosot, saya mula resah,” jelasnya kepada BH Online selain turut menyatakan bahawa pakaiannya kini turut semakin longgar.

Pelbagai usaha juga telah dilakukan oleh Hanez bagi menaikkan berat badan namun sehingga kini masih belum berhasil. Bagaimanapun pelakon wanita ini tetap bersyukur kerana tidak berdepan sebarang masalah kesihatan. (rtky/s)


Bella Astillah Kongsi Video Menyentuh Hati

Mana mungkin seorang isteri dapat melupakan saat pertama melahirkan anak sulung dan perkara itu dikongsikan oleh isteri Aliff Aziz iaitu Bella Astillah. Ternyata perkongsian video tersebut membuatkan peminatnya tersentuh hati lebih-lebih lagi suami tercinta turut berada di sisi.

Let me share this video with all of you my dear followers :') . The precious moment captured. Despite being unprepared for labor, I am proud and grateful to be able to have experienced one of life’s unforgettable moments surrounded by my family. . Saya hargai semua ibu-ibu di dunia?especially my mom?? Sebagai anak kita jaga perasaan ibu dan ayah kita, jagalah maruah mereka dgn hanya menjaga diri kita. #AnugerahAllahswt . @aydenadrean17 @aliffaziz91 @eina_astillah @agastillah @fizaaziz @habibah_sharif @aisyaah_aziz @ayeenaziz @didiastillah @eriqaastillah @wan_astillah @officialboyastillah @bellagurdians @teambellaastillah @aliffbellaaydenlovers @aliff_bellaastilah @official_bellaaliff

A post shared by Bella Astillah (@bellaastillah) on Aug 18, 2017 at 2:50am PDT

Sehingga kini, video tersebut mencatat lebih 400,000 jumlah tontonan dan juga lebih 1,000 komen yang rata-ratanya memberikan kata-kata semangat kepada Bella dalam meneruskan kehidupan berkeluarga.

Tidak kurang juga yang beremosi dan turut sebak dengan video tersebut. Kisah Bella memaafkan Aliff yang keluar bersama Afifah Nasir ternyata menjadi isu hangat kebelakangan ini. Bagaimanapun episod tersebut sudah berakhir.

Apa yang pasti, pengorbanan seorang wanita melahirkan seorang anak merupakan perjuangan antara mati dan hidup dan semoga hubungan kekeluargaan Aliff Aziz dan Bella akan sentiasa dipermudahkan. (rtky/s)


"Semoga Sajat Kembali Ke Pangkal Jalan, Jangan Hidup Dalam Penipuan"

Jefferi Mohd Nor bukanlah selebriti terkenal tetapi namanya mula dikenali apabila video pengakuannya sebagai pondan mula viral. Dalam video itu Jefferi atau dikenali Kak Qis memohon maaf kepada pelanggan produknya sambil berkongsi sisi gelap kehidupan sebagai pondan. Tetapi apa yang mencuri perhatian, Jefferi turut menasihati Nur Sajat supaya bertaubat.

“Sebaik melihat video itu, saya berdoa supaya Allah SWT melembutkan hatinya dan semoga Nur Sajat kembali semula ke pangkal jalan. Saya tahu video berkenaan ditujukan khas buat saya. Mungkin dia rasa tercabar dan tercalar kerana hanya dia mengetahui siapa dirinya yang sebenar dan nasihat saya jangan hidup dalam penuh penipuan”

“Siapa yang melihat video saya sebelum ini pasti dapat mengagak apa yang dikatakan Nur Sajat ditujukan untuk saya, namun saya tidak mahu melatah dan sudah bersedia dengan setiap kemungkinan sebaik membuat keputusan untuk berhijrah. Inilah yang akan saya hadapi, menerima kecaman daripada pondan lain yang mungkin tidak suka melihat penghijrahan saya”

Kalau dilihat kepada kenyataan Jefferi, beliau seakan mempunyai hubungan rapat dengan Sajat satu ketika dulu hingga digelarkan Cikgu. Namun khabarnya menerusi satu video, Sajat seolah menyindir penghijrahan Jefferi yang dikatakan hanya dilakukan sebagai strategi pemasaran produknya. Malah menggelarkan rakannya itu sebagai orang tua nyanyuk.

“Tujuan saya membuat pengakuan melalui video sekadar mahu meminta maaf kepada pelanggan, sahabat, dan keluarga yang lebih mengenali saya sebagai Kak Qis sebelum ini. Jika kita berdosa dengan Allah boleh meminta keampunan kepadaNya tetapi saya tidak mahu berdosa dengan manusia,” katanya kepada Harian Metro. (rtky/w)


Fazura Akui Tak Akan Move On Dengan Fattah Amin

Nampaknya peminat Fattah Amin dan juga Fazura tidak perlu bersedih andai ada yang sudah memberi gambaran bahawa ‘hubungan’ mereka akan berakhir kerana Fattah telah melakukan sesuatu yang membuatkan hati wanita cair.

Ini semua gara-gara tindakan Fattah menghadiahkan jambangan bunga kepada Fazura ketika pelakon wanita berkenaan selesai menggayakan rekaan jenamanya di Minggu Fesyen Kuala Lumpur 2017 (KLFW2017). Ternyata mereka yang hadir di situ bersorak meraikan apa yang dilakukan oleh Fattah.

“Saya terkejut sebenarnya, masih dalam karakter dan susah sikit hendak ‘move on’. Memang tak akan ‘move on’,” kata Fazura kepada mStar Online. Makin hebat nampaknya persahabatan mereka, bukan saja di lokasi penggambaran malah hingga ke dunia realiti.

Apa pun, buat peminat setia pasangan ini, apa lagi – raikanlah cinta di antara pasangan ini. Semoga hubungan yang terjalin di antara Fattah dan Fazura akan berakhir dengan baik baik saja. (rtky/s)


Siti Sarah Nafi Dakwaan Potong Usus Untuk Kurus

Kalau lihat kepada bentuk badan Siti Sarah memang bak anak dara, ramping dan cantik walaupun beranak tiga. Tetapi baru-baru ini ada dakwaan mengatakan beliau membuat pembedahan potong usus untuk kelihatan kurus. Berang dengan fitnah itu, Sarah menafikan sekerasnya dan menjelaskan beliau menggunakan produknya sendiri untuk kurus.

“Subhanallah bilalah orang melayu nak berjaya. Bila produk saya laris dipasaran macam-macam tomahan saya dapat. Kali ni saya tak boleh berdiam diri. Biadap sungguh orang yang fitnah saya. Kenapa perlu saya potong usus untuk menipu orang? Saya dapat turunkan berat badan saya dengan mengamalkan produk saya sendiri”

“Dan banyak orang yang berjaya turunkan berat badan dengan produk saya! Jangan tipu orang hanya kerana awak nak jual barang awak. Awak fitnah saya. Kalau tak kat sini awak dapat balasan kat sana awak jawab,” tulisnya menerusi Instagram mengenai dakwaan membuat pembedahan untuk jadi kurus.

Difahamkan berita tersebut tersebar berikutan sebuah artikel yang ditulis media tempatan mengenai Sarah yang sebenarnya melakukan pembedahan potong usus untuk tampil kurus dan bukan menggunakan produk yang dijualnya. Dakwaan itu turut mendapat respon dari suami, Shuib Sepahtu yang kecewa dengan fitnah yang dilemparkan.

Luahan Sarah di Instagram membuatkan ramai membanjiri ruangan komen penyanyi itu dengan rasa simpati terhadap kejadian yang menimpa. Tidak kurang juga yang turut sama marah dengan sikap orang Melayu yang suka dengki dengan kejayaan orang lain. Apapun diharap Sarah sabar dengan dugaan ini, biasalah tidak semua orang suka bila kita berjaya. (rtky/w)


Ruhainies Belum Sedia Kahwin, Mahu Bahagiakan Orang Tua Dulu

Biarpun usia sudah memasuki 25 tahun, Ruhainies belum memikirkan tentang perkahwinan kerana merasakan dirinya masih mempunyai banyak tanggungjawab terhadap keluarga. Malah jelasnya, masih banyak impian untuk membahagiakan orang tuannya belum tercapai.

“Bukannya tidak mahu kahwin tapi buat masa ini belum terfikir ke arah itu. Saya ingin memenuhi ‘wishlist’ terlebih dahulu sebelum berumahtangga. Sejak kecil lagi, saya selalu berangan apabila sudah bekerja, saya ingin membahagiakan orang tua terlebih dulu. Mahu belikan rumah yang lebih selesa dan menghantar mereka menjalankan haji”

“Walaupun sudah bekerja sendiri dan banyak penggambaran dijalankan sekitar ibu kota tetapi saya masih tinggal di rumah orang tua kerana tidak boleh berjauhan. Saya rasa kalau saya sudah berkahwin sekali pun, saya akan tinggal di rumah yang dekat dengan ibu bapa. Ikatan kekeluargaan kami sangat rapat,” jelasnya kepada Harian Metro.

Kerana keakraban hubungan kekeluargaan juga membuatkan Ruhainies enggan berjauhan dengan keluarga walaupun sudah mempunyai suami kelak. Sebelum ini Ruhainies pernah juga digosipkan dengan selebriti kacak, Azrel Ismail, namun kedua pihak menafikan hubungan itu. Dan sehingga kini Ruhanies masih tegas menyatakan beliau masih ‘single’.

Jadi memang berita baik untuk semua leleki bujang di luar sana. Bukan sahaja cantik tetapi juga bersikap ‘wife material’ kerana meletakkan kebahagiaan orang tua dahulu sebelum diri sendiri. Semoga Ruhainies akan terus sukses dalam kerjayanya dan dapat memenuhi impian untuk orang tuanya. (rtky/w)


Aliff Syukri Bengang Tudung Diciplak Di Vietnam

Baru-baru ini Aliff Syukri telah berkunjung ke Vietnam. Jangan risau, kali ini dia tidak makan di tepi jalan namun apa yang jutawan kosmetik ini jumpa di sana membuatkan dirinya cukup bengang. Manakan tidak, rekaan tudung jenamanya telah diciplak malah lebih teruk lagi, diletakkan pula jenama Naelofar di atasnya.

Melalui rakaman video pendek di Instagram tersebut, Aliff menyatakan rasa tidak puas hatinya. Seperti biasa, rata-rata warga laman sosial menyatakan pendapat masing-masing malah ada yang sedia maklum tentang perkara tersebut.

Sementara itu dalam muatnaik video lain, Aliff menerangkan bahawa kunjungan dia ke Vietnam sebenarnya adalah untuk melihat sendiri selain membanteras gejala cetak rompak rekaan tudung di sana.

“Macam ni lah. Ramai yang kondem dan hentam saya pasal tudung jenama @aliff_syukri. Tapi mereka tak tahu apa yang saya rasa. Saya tahu dan sedar kalau LV pun org tiru tapi video saya ni just nak bagitau kat semua orang, industri fesyen muslimah kita sekarang ni memang tengah sakit sebab masing-masing menyokong barang tiruan”

“Sebelum ni banyak jenama lain mereka tiru tapi tiada tindakan. Sekarang saya punya jenama pulak kena. Dah lah naik bisnes separuh mati, orang senang-senang je ciplak,” luahnya di laman sosial tersebut.

Sebelum ini, Neelofa turut menerima tekanan yang sama melalui rekaannya yang dicetak rompak dan perkara ini dilihat sungguh sukar untuk dibanteras. Sekian saja laporan tentang perkembangan jutawan kosmetik kegemaran anda untuk minggu ini. (rtky/s)


"Saya Sudah Tawar Hati Melayan Gosip Skandal Suami"

Semalam dengan bangganya Datuk Red ada mengaku pernah menjalinkan hubungan dengan seorang pelakon baru yang dikenali N, namun hubungan itu diketahui isterinya, Adira. Sudah lali dengan kontroversi membabitkan suaminya dengan wanita lain, Adira enggan mengendahkan perkara itu kerana menganggap suaminya sukakan publisiti murahan.

“Sejujurnya, saya sendiri sudah keliru dengan skandal membabitkan suami. Malah, saya mengetahui mengenai kontroversi ini pun apabila menerima panggilan bertalu-talu daripada pihak wartawan. Anggap saja isu yang timbul ini sekadar perkara remeh yang tidak perlu diperbesarkan”

“Kerana pada saya, dia seperti ingin meraih publisiti murahan. Jika diikutkan, manusia mana yang dengan mudah membuka aib sendiri. Oleh itu, saya memilih untuk tidak ambil pusing kontroversi yang timbul ini. Sebaliknya, saya berhasrat untuk menjaga dan membesarkan anak perempuan saya saja,” jelasnya kepada Berita Harian Online.

Selain itu Adira turut memberitahu dirinya sudah tawar hati untuk mengambil sebarang tindakan setiap kali timbulnya kontroversi suaminya bermain cinta kerana sudah terlalu kerap terjadi. Menerusi laporan media lain pula, Datuk Red turut mengakui sedang mencari calon isteri ketiga buat masa ini namun N tidak menepati citarasanya untuk dijadikan isteri.

Kalau isteri sendiri sudah malas hendak melayan perangai suaminya, sebagai orang luar rasanya kelu lidah untuk memberikan komen. Apa yang diharapkan Adira tabah mengahdapi kehidupan mendatang, apalagi menjaga anak sulungnya, Anggerik yang kini memasuki enam bulan. (rtky/w)


Hafiz Hamidun, Joy Refva Umum Sudah Berbaik

Selepas satu demi satu kenyataan dikeluarkan melalui media sosial terhadap pasangan masing masing, Hafiz Hamidun dan Joy Refva hari ini mengambil langkah terbaik untuk mereka dengan berbaik demi masa depan rumah tangga.

Dalam kemaskini terbaru menerusi akaun Instagram masing masing, pasangan kontroversi ini nampaknya sudah mengambil keputusan untuk memaafkan kekhilafan pasangan masing masing dan melupakan apa yang sudah terjadi.

Malah, Hafiz Hamidun dan Joy Refva masing masing meninggalkan reaksi positif terhadap status pasangan masing masing sebagai tanda mereka kini sudah berdamai. Semoga tiada lagi gaduh gaduh selepas ini, malu jadi buah mulut ramai. (rtky/m)


3 Sebab Anda Kena Rembat Diskaun 15% Dr Martens Di AbuThen!

Jika anda sememangnya peminat setia barangan Dr Martens, inilah masa paling sesuai untuk anda dapatkannya sebab kini mereka ada buat promosi potongan 15% melalui aplikasi AbuThen. Malah jika lagi ramai yang turut serta, pelbagai lagi tawaran menarik menanti anda!

AbuThen merupakan aplikasi sosial media yang anda boleh kongsikan pelbagai perkara menarik daripada gambar, video dan pelbagai tawaran dan juga hadiah yang ada di AbuThen. Malah anda juga boleh kumpulkan point untuk menebus kembali hadiah yang ditawarkan. Menarik gila bukan?

Cakap banyak pun tak guna, jom kami kongsikan 3 sebab mengapa anda tak boleh lepaskan peluang untuk dapatkan promosi Dr Martens di AbuThen ini.

Ini yang paling menarik sebabnya anda tiada jumlah minimum untuk anda dapatkan diskaun ini. Kebiasannya jika beli di tempat lain, pasti ada jumlah minimum anda perlu belanjakan terlebih dahulu tapi berbeza di AbuThen, jadi siapa tak mahu rebut peluang sebegini bukan?

Hadir dengan pelbagai lagi tawaran menarik melalui aplikasi AbuThen, promosi 15% Dr Martens ini juga hanya boleh didapati daripada aplikasi super cool ini. Memang gila gila tawaran yang anda membuat anda rambang mata dengan AbuThen ini dan lebih ramai turut serta, lebih banyak promosi akan anda dapat!

Boleh periksa awal awal di mana lokasi terdekat mana mana pasaraya atau gedung membeli belah yang ada Dr Martens. Sebabnya diskaun 15% ini terbuka kepada seluruh outlet Dr Martens kecuali di Mitsui Outlet. Cepat dapatkannya sebelum kena serbu!

Jadi jika anda tak sabar untuk dapatkan diskaun 15% ini, senang sangat. Cepat daftar, klik saja di sini. Kumpulkan mata, tebus ganjaran dan jadi pengguna setia laman sosial AbuThen sebab mereka memang banyak tawaran gila gila punya!


Hafiz Hamidun Akui Masih Banyak Hal Agama Perlu Dipelajari

Menyedari pelbagai tomahan dan spekulasi mengenai kemelut rumah tangganya, Hafiz Hamidun akui kekusutan yang timbul adalah kerana campur tangan pihak luar didalam perkahwinanya. Malah Hafiz memberitahu beliau tidak menyindir sesiapa di laman sosial tetapi sebagai manusia biasa beliau tidak dapat lari dari perasaan marah.

“Saya belum membuat sebarang kenyataan rasmi berhubung isu ini, namun ia dimanipulasi oleh pihak tertentu sehingga menjadikan perkara ini semakin rumit. Saya sebenarnya tidak merancang untuk membuat sebarang sidang media sekiranya tidak perlu. Ini kerana kisah rumah tangga adalah hal peribadi dan tidak harus diceritakan”

“Mengulas mengenai hal agama, saya mengakui masih banyak yang perlu dipelajari. Namun, apabila didorong dengan hasad dengki, pelbagai perkara boleh berlaku,” jelasnya kepada Berita Harian Online berhubung dengan kontroversi rumah tangganya yang semakin tegang di media sosial.

Sejak perbalahan mereka di Instagram baru-baru ini, ramai mula membuat teori tersendiri mengenai pergolakkan rumah tangga mereka. Pastinya soal batin menjadi bualan peminat mengenai punca segalanya. Tidak kurang juga yang menyelar sikap Hafiz yang ‘acah-acah’ ustaz memberi kata-kata motivasi tetapi rumah tangga sendiri tidak terurus.

Memang hebat orang kita kalau menjatuhkan hukum kepada seseorang. Apa yang pasti hanya Hafiz dan isteri sahaja yang lebih mengetahui apa sebenarnya yang terjadi diantara mereka. Kalau boleh adik beradik pasangan tidak perlulah menambahkan api yang sedang membara, biar sahaja mereka menyelesaikan rumah tangga sendiri. (rtky/w)


Datuk Red Kantoi Dengan Adira, Main Cinta Dengan Pelakon

Masih tidak serik dengan kejadian lalu, suami kepada Adira, Datuk Red sekali lagi mengakui ada menjalinkan hubungan cinta dengan seorang pelakon yang berasal dari Sabah. Namun hubungan tersebut berakhir apabila wanita itu sendiri memberitahu Adira mengenai hubungan mereka yang terjalin.

“Ya, betul cerita tu, saya memang ada berkawan dengan seorang pelakon wanita tapi hubungan tersebut sudah diketahui Yayang (Adira) selepas pelakon itu sendiri bocor rahsia. Pada awalnya dia janji tak mahu kecoh-kecoh, tapi dia pula yang bagi tahu Adira.

“Memang kena marahlah saya. Mungkin juga ada kehendak dia yang tak saya turuti,” katanya kepada m Star Online mengenai khabar angin mengatakan beliau bercinta dengan pelakon yang dikenali sebagai N.

Siapa yang mengenali Datuk Red pasti tahu ini bukanlah kali pertama beliau ‘bermain cinta’ di luar walaupun sudah beristeri dua. Sebelum ini, Datuk Red pernah ‘kantoi’ apabila perbualnya bersama seorang wanita tersebar di media sosial. Difahamkan juga kejadian itu berlaku ketika Adira belum beranak.

Tidak pasti sama ada Adira sudah pasrah dengan kelakuan suaminya atau tidak kisah dimadukan, tetapi Adira memang pernah menyatakan beliau redha jika suaminya itu berkahwin lagi kerana sedia maklum dirinya yang baru lepas beranak dan mempunyai badan tidak secantik dulu. Apapun diharap isteri-isteri terus tabah dengan kelakuan suami seperti ini. (rtky/w)


Joy Revfa Selar Hafiz Hamidun Jaja Cerita Dalam Kalambu

Entah mengapa perbalahan suami isteri di media sosial kini bagaikan trend dikalangan selebriti. Terbaru rumah tangga Hafiz Hamidun dan isteri, Joy Revfa pula menjadi bualan orang. Berikutan komen balas Hafiz di Instagram isterinya yang dipercayai soal batin, Joy nampaknya semakin panas dan membalas kembali komen itu untuk mempertahankan diri.

“Selama ini, saya berdiam diri dan bersabar kerana ingin menjaga statusnya sebagai ‘ustaz penyanyi’, tetapi apabila diberitahu dia menjaja cerita dalam kelambu, tiba masanya saya bersuara. Dia menghebahkan cerita tidak pernah ‘menyentuh’ isteri dari malam pertama hingga sekarang kepada orang luar”

“Sudah tentu keluarga meminta saya bertindak mempertahankan maruah diri. Saya tidak akan bersuara jika bukan dia yang memulakannya. Apa niat dia memutar belit cerita dan membuka aib tidak pernah menyentuh saya? Kenapa harus memberitahu seluruh alam mengenai perkara itu”

“Saya menulis Nukilan Hati di Facebook secara umum, yang sebenarnya bukan ditujukan kepada sesiapa pun. Jadi, kenapa dia yang terasa. Tidak mengapa, mungkin dia fikir dirinya lebih berkuasa, tetapi ingat Allah lebih berkuasa daripadanya. Semoga Allah mendengar doa seorang wanita teraniaya,” jelasnya kepada Berita Harian Online.

Biasalah adat pergaduhan suami isteri, pasti ada saja ahli keluarga yang akan turut sama masuk campur. Kakak kepada Joy pula dalam satu kenyataan di media sosial mempertahankan adiknya dengan menyatakan adiknya tidak sempat pun ‘berkenalan lanjut’ dengan Hafiz kerana duduk sebumbung pun hanya enam hari sahaja.

Mungkin mereka berdua tidak tinggal sebumbung untuk berbincang tetapi rasanya masing-masing boleh bertemu dan bercakap secara matang tanpa perlu melibatkan media sosial. Apa lagi kalau betul persoalan batin menjadi punca perbalahan mereka suami isteri. Pasti Hafiz dan Joy tahu dalam agama sendiri tidak suka menyebarkan aib suami isteri. (rtky/w)


27 Tahun Bersama, Bade Azmi Ceraikan Erma Fatima

Jika pada tahun 2015, pengarah dan juga pelakon Erma Fatima pernah memfailkan perceraian namun menarik balik permohonan tersebut, namun pada hari ini (17 Ogos), suaminya iaitu Bade Azmi melafazkan cerai talak satu di hadapan Hakim Syarie Shaiful Azli Jamaludin di Mahkamah Rendah Syariah Gombak Timur.

Bade hadir secara berasingan menaiki motosikal kira-kira pukul 10.30 pagi dan Erma pula tiba di mahkamah pukul 11 pagi bersama adiknya Betty Rahmad. Jelas Erma, dia redha dengan dengan apa yang terjadi.

“Apa yang boleh saya katakan, soal mati dan jodoh itu, ketentuan Tuhan dan jika ini ketentuannya, saya sangat reda,” katanya kepada mStar Online. Pasangan ini telah bernikah pada 30 November 1991 dan mempunyai lima anak angkat.

Sementara itu, pada 2014, Bade telah berkahwin dengan wanita bernama Aida berasal dari Pahang dan kini mereka dikurniakan dua cahaya mata. (rtky/s)


Hafiz Hamidun Dakwa Isteri Acah Acah Suci?

Mahu tunggu penjelasan daripada kedua dua pihak ini masih lagi belum ada penyelesaian dan baru-baru ini, isteri Hafiz Hamidun iaitu Joy Revfa telah memuatnaik status yang boleh tahan panjang juga – menceritakan serba sedikit dan memberikan bayangan tentang apa yang berlaku dalam rumahtangga mereka.

Dalam kenyataannya tersebut, Joy ada menyebut beberapa perkara yang dilihat menjadi topik utama perkara ini berlanjutan. Jujurnya, tertanya juga mengapa perkara ini sehabis boleh mahu diluahkan di sosial media sedangkan masing masing boleh berbincang secara matang.

Berikutan perkara tersebut, mungkin juga Hafiz Hamidun sudah hilang sabar lalu meninggalkan komen dan dalam masa yang sama, isterinya turut membalas kenyataan tersebut di laman sosial.

Lebih menarik lagi, melalui forum CARI, pelbagai kisah daripada kedua dua belah pihak telah dikongsikan sekaligus membuatkan perkara ini sepatutnya diselesaikan secepat mungkin.

Berbalas dan berkongsi kenyataan di laman sosial hanya akan membuka lebih banyak pekung di dada padahal kesudahnnya tiada pihak yang menang pun. Buat Hafiz mahu pun Joy, sebaik-baiknya berbincanglah agar perkara ini dapat diselesaikan secara baik dan matang. (rtky/s)


LHDN: Ramai Lagi Artis Bakal Muflis

Jika sebelum ini Che Ta pernah dilarang keluar negara kerana tidak melunaskan tuntutan cukai kepada Lembaga Hasil Dalam Negeri (LHDN), baru baru ini Shaheizy Sam turut didatangi perkara yang sama malah turut membuatkan namanya tersenarai dalam notis muflis.

Menurut Pegawai Perhubungan Awam LHDN, Masrun Maslim, artis yang terbabit akan dikenakan tindakan jika mereka tidak berusaha untuk menjelaskan tunggakan.

“Saya tidak mahu kata ramai (artis), tetapi dalam rekod kami, memang ada selebriti yang akan dikenakan tindakan serupa (seperti Sam) selepas ini.

“Hanya tunggu masa saja. Jika mereka tidak mengambil usaha untuk menjelaskan tunggakan, mereka boleh dibawa ke mahkamah dan seterusnya diambil tindakan muflis. Ia adalah prosedur biasa dalam pungutan cukai. Terpulang kepada selebriti itu untuk mengambil tahu mengenai cukai mereka”

“Jika masih tidak faham, mereka boleh berjumpa pegawai kami bagi mendapatkan penerangan. Jangan hanya tunggu kami datang kepada mereka. Prosedur tetap sama untuk semua orang dan tiada yang istimewa,” katanya yang dipetik daripada BH Online.

Apabila berlakunya perkara sebegini lebih lebih lagi melibatkan individu berstatus selebriti, dalam masa yang sama ia turut memberi pendedahan kepada orang ramai dalam menjalankan tanggunjawab terhadap negara. Apa pun, semoga siapa pun selebriti yang terlibat dapat menyelesaikan perkara ini dengan baik. (rtky/s)


Jihan Muse Kini Hamil Empat Bulan

Tahniah kami ucapkan kepada pengacara dan juga pelakon Jihan Muse kerana kini sedang hamil empat bulan. Perkara tersebut dikongsikan oleh Jihan sendiri ketika dalam rancangan MeleTOP baru baru ini malah penonton yang ada juga turut bersorak ketika Jihan menyatakan perkara tersebut.

Ternyata khabar gembira ini membuatkan peminatnya turut gembira dengan kehadiran cahaya mata tersebut. Sementara itu dalam perbualan ringkas Jihan bersama pengacara rancangan tersebut iaitu Nabil Ahmad, kehadiran cahaya matanya itu sebenarnya adalah ketika berada di Perancis.

Sebelum ini, Jihan pernah mengeluarkan kenyataan bahawa dia tidak tertekan soal zuriat malah pihak keluarga juga tidak pernah bertanyakan perkara tersebut kepadanya.

Selain tidak merancang, mereka dalam masa yang sama sememangnya sudah bersedia dengan kehadiran insan baru dalam keluarga. Apa pun, semoga Jihan sentiasa menjaga kesihatan dan juga keselamatan diri. (rtky/s)


Kisah Benar Amityville: The Awakening Mencemaskan!

Jika anda peminat setia filem seram, pasti anda pernah menonton filem yang menggunakan nama Amityville, iaitu sebuah rumah yang mempunyai sejarah seram membabitkan pembunuhan sekeluarga. Diinspirasikan daripada kisah tersebut, filem Amityville: The Awakening bakal menerjah pawagam pada 17 Ogos ini.

Selain itu, kisah rumah penuh misteri ini juga telah beberapa kali dijadikan naskhah filem seperti Amityville Horror (lakonan Ryan Reynolds pada tahun 2005 dan James Brolin pada tahun 1979), The Amityville Haunting, Amityville Exorcism dan banyak lagi. Malah rumah Amityville juga pernah muncul di dalam filem The Conjuring 2.

Apa yang pasti, kisah sebenar terjadi pada tahun 1974, apabila pemilik rumah ini telah membunuh seluruh keluarganya menggunakan shotgun (seperti yang ternyata di dalam keratan akhbar di bawah ini) dan mendakwa dia mendapat arahan melalui bisikan kepadanya.

Malah terdapat sekeping gambar yang didakwa sebagai hantu kepada budak berusia 9 tahun yang bernama John Defeo. Defeo bersama seorang abangnya, dua kakaknya dan ibu bapa mati ditembak oleh abangnya Ronald di rumah tersebut.

Gambar tersebut telah berjaya dirakamkan oleh Ed and Lorraine Warren iaitu pakar aktiviti paranormal. Diinpirasikan melalui kejadian tersebut, filem ini akan membawa anda lebih mendalam dan pastinya membuatkan anda berasa cemas apabila berhadapan dengan situasi sebenar dan juga ilusi.

Selain itu pelbagai lagi kejadian misteri terjadi di rumah tersebut sehingga menyebabkan penghuninya merasa kurang senang seterusnya membawa kepada pembongkaran perkara yang lebih mengejutkan.

Selain itu, penerbit filem ini juga memang terkenal dengan naskhah seram seperti Paranormal activity, Insidious dan juga Sinister. Jika anda sudah melihat filem filem tersebut, pastinya filem Amityville: The Awakening adalah filem yang paling sesuai untuk anda tonton bersama rakan anda yang penakut!

Kami kongsikan trailer pendek filem tersebut. Nampaknya mereka bakal sukar untuk membuat keputusan kerana sukar untuk menentukan sama ada realiti atau pun ilusi syaitan.

Jika anda mahu melihat trailer penuh, klik saja di sini dan Kami cabar anda untuk menerjah pawagam berhampiran untuk melihat sendiri amukan misteri Amityville: The Awakening bermula 17 Ogos ini!


AN INCONVENIENT TRUTH 2 Kongsi Realiti Kemusnahan Bumi

Pernah menjengah pawagam dalam menyedarkan masyarakat dunia tentang betapa pentingnya menjaga alam sekitar, kali ini Al-Gore kembali semula membangkitkan isu sejagat ini.

Kedengaran mungkin seperti klise, namun isu yang dibawakan dalam dokumentari AN INCONVENIENT TRUTH 2 ini sememangnya realiti kepada perkara sebenar yang terjadi ketika ini.

Tidak semata mata menumpukan masalah yang terdapat di Amerika Syarikat, dokumentari ini dalam masa yang sama menyelam lebih dalam lagi terutamanya permasalahan pemanasan global yang sering dipandang ringan oleh sesetengah pihak.

Malah jika melihat pada negara Malaysia sendiri, sikap manusia yang tidak bertanggungjawab seringkali menyebabkan kejadian tanah runtuh yang melibatkan nyawa manusia, banjir besar yang turut memusnahkan kediaman serta penerokaan bauksit secara haram yang jelas sekali membuatkan kehidupan orang sekeliling sungguh terganggu.

Apa yang lebih menakutkan, statistik dan juga perkongsian Al-Gore tentang kemusnahan bumi ketika ini adalah sangat membimbangkan. Alangkah indahnya semua umat manusia di bumi ini bersatu demi mendapatkan alam sekitar yang sentiasa meminta pertolongan kita menyelamatkan mereka.

Namun kelekaan manusia itu jugalah yang menyebabkan kita sering kali ditimpa masalah apaila sudah selesa. Tidak meenyalahkan manan-mana pihak, AL-Gore meneruskan misi memberi pengetahuan kepada orang ramai melalui dokumentari kedua ini.

Jangan lupa saksikan sendiri bagaimana setiap isu dan permasalahan alam sekitar dikupas oleh Al-Gore di pawagam pada 24 Ogos ini. Atau jika tak sabar, boleh layan trailer di bawah.


LHDN Minta Shaheizy Sam Hadir Ke Pejabat Segera

Melihatkan notis muflis dengan nama Shaheizy Sam terpampang di akhbar baru-baru ini telah mengejutkan orang ramai. Bagi mengelakkan hal ini berlarutan, Sam telah melantik ejen cukai ke pejabat Lembaga Hasil Dalam Negeri (LHDN) bagi menyelesaikan perkara ini.

“Saya akan hantar peguam dan ejen cukai yang dilantik untuk selesaikan masalah ini di pejabat LHDN pada hari ini. Biarlah mereka yang bertanggungjawab menguruskan hal cukai saya dan selesaikan segalanya. Saya ada banyak perkara lain yang nak difikirkan”

“Tapi, Insya-Allah kalau saya tak ada kerja yang perlu dilakukan, mungkin saya juga akan ikut sekali. Isu ini bukan sahaja menganggu kehidupan harian saya tetapi telah memberi kesan kepada perniagaan yang sedang dijalankan”

Terkilan dengan tindakan LHDN, Sam meluahkan rasa sedih apabila perniagaan yang baru dibinanya terkesan dengan hal ini apabila sesetengah pihak mengatakan beliau sudah muflis. Sebelum ini juga, pelakon, Nelydia Senrose juga pernah menerima nasib yang sama seperti Sam.

“Apabila pihak lain membaca notis tersebut di surat khabar, sudah pasti mereka percaya apa yang mereka baca. Mereka akan fikir yang saya sudah muflis dan tidak mahu menjalankan urus niaga dengan saya lagi. Sedangkan masalah bankrap masih jauh lagi,” katanya kepada m Star Online.

Bagaimanapun Pagawai Perhubungan Awam, LHDN, Masrun Maslim enggan memberikan sebarang kenyataan balas mengenai perkara itu. Tetapi meminta Sam untuk hadir ke pejabat LHDN bagi menyelesaikan perkara terbabit. (rtky/w)


Nur Sajat Bakal Ke Mekah Bawa Ibu Bapa

Berkat usaha dan rezeki yang diberikan, Nur Sajat tidak lama lagi akan berangkat ke Mekah membawa orang tuanya mengerjakan ibadah umrah. Menerusi Instagram, Sajat telah memaklumkan berita berkenaan dan turut sama memohon doa dari peminatnya buat beliau sekeluarga.

“Alhamduillah bulan 12 ini kami sekeluarga akan pergi ke umrah. Doa yang terbaik, sekian lama menunggu untuk urusan ini, bukan kerana sajat tak nak pergi awal atau melewatkan hal baik ini, disebabkan mak ayah sajat bankrup C, so sajat sebagai anak kena settle hal itu terlebih dahulu”

“Doakan yang baik untuk kami sekeluarga. Amin,” tulisnya menerusi akaun Instagram mengenai hasratnya yang akhirnya tercapai untuk membawa keluarga ke Mekah untuk menunaikan umrah bersama.

Dalam masa yang sama Sajat turut menjelaskan mengapa hasratnya itu baru dapat ditunaikan sekarang biarpun keadaan kewangan beliau tidak mempunyai masalah. Bagaimanapun status yang dimuat naik Sajat tidak kelihatan sebarang komen kerana beliau menutup ruangan itu.

Apapun semoga segala urusan Sajat untuk mengerjakan umrah dipermudahkan serta berjalan dengan lancar. Niat baik sebegini biar Tuhan saja menilainya, tidak perlulah kita pula yang sesuka hati meletakkan hukuman ya. Doa yang baik-baik saja. (rtky/w)


Aliff Aziz Serik Berlakon Dengan Afifah Nasir

Selepas apa yang terjadi sejak beberapa minggu kebelakangan ini, Aliff Aziz mengakui yang gandingan beliau bersama Afifah Nasir dalam drama Izinkan Aku Mencintaimu mungkin yang terakhir buat mereka.

“Saya lihat ada manusia yang sanggup buat apa saja untuk kepentingan dan menutup khilaf diri”

“Saya percaya buat masa ini, heroin lain pun akan berhati-hati jika dapat tahu akan bergandingan dengan saya. Begitu juga dengan saya”

“Namun, secara khusus buat pelakon itu (Afifah Nasir), gandingan kami ini mungkin yang pertama dan terakhir. Noktah”

“Saya berbuat begitu kerana mahu mengelak kesan dan perkara lama terbuka semula. Lebih baik saya jauhi,” ujar Aliff Aziz kepada Berita Harian hari ini.

Namun, Aliff Aziz berkata beliau tidak serik untuk berlakon dengan produksi yang diheret sama dalam kontroversi baru baru ini kerana percaya mereka bersikap professional dalam kerja tetapi akan tetap lebih berhati hati.

“Saya pula tidak serik untuk bekerja dengan produksi ini. Namun, dengan apa yang terjadi dan andai ada peluang bekerjasama di bawah produksi sama, saya kena lebih berhati-hati”

“Saya juga berharap produksi ini tak serik untuk menawarkan saya peluang berlakon lagi,” tambahnya. (rtky/m)


“Alasan Pelakon Baru Sampai Tak Boleh Tegur?”

Selepas Aziz M Osman mengeluarkan kenyataan menyindir pelakon generasi lama yang menegur pelakon baru semalam, Que Haidar yang kenyataan beliau baru baru ini menerima perhatian ramai tampil mempertahankan pendirian beliau.

Dalam satu kemaskini di Twitter, Que Haidar mempersoalkan sama ada status sebagai seorang pelakon baru menjadi satu alasan seseorang itu tidak boleh ditegur untuk kebaikan bersama.

Que Haidar sebelum ini turut memuat naik satu status menyelar para pelakon generasi baru supaya tidak malas untuk memperbaiki bakat lakonan dan bukan semata mata mengejar populariti.

Kami rasa, banyak betulnya apa yang dikatakan oleh Que Haidar kerana ramai selebriti muda sekarang lebih mengejar populariti dan kontroversi dari menyumbang secara serius kepada dunia seni. Ambil sebagai nasihat ya? (rtky/m)


"Hanya Allah Tahu Kebenaran, Biarlah Apa Orang Nak Kata"

Biarpun masih menegakkan kenyataan sebelum ini ini, sebentar tadi Afifah Nasir ada meluahkan perasaan di laman sosial mengenai kontroversi ‘cinta’ antara beliau dan Aliff Aziz. Malah ruangan komen yang sebelum ini ditutup gara-gara cacian peminat pun sudah dibuka.

Antara luahannya, Afifah meminta peminat supaya tidak menyerang keluarganya mahupun teman lelakinya diatas kesilapan yang dilakukan beliau. Pun begitu jelasnya, biarpun tidak mendapat sokongan peminat, Allah lebih tahu kebenaran disebalik apa yang terjadi.

“Kebenarannya hanya Allah sahaja yang tahu. Hidup tak perlu puaskan hati sesiapa. Relationship with god is what matters the most. Masing-masing ada hak untuk bersuara dan judge. Biarlah apa orang nak kata. Yang penting, Allah tahu niat kita macam mana”

“Setiap apa yang terjadi pasti ada hikmahnya. Minta jasa baik semua sebagai manusia yang mempunyai hati dan perasaan. Let go of your anger at me, not my family nor my bf as I believe they are innocent. Seperti yang semua nak ruang komen dibuka untuk semua,” tulisnya di Instagram.

Memang penuh ruangan komen Afifah dengan komen-komen peminat yang sudah lama memendam rasa mengenai apa yang terjadi. Namun rata-rata mula berfikiran positif dengan kenyataan Afifah dan menerima permohonan maaf beliau. Apapun baguslah semuanya sudah selesai. (rtky/w)


Eina Azman Bantu Beri Makanan Kepada Gelandangan

Siapa tidak sedih melihat kanak-kanak kecil sejuk dan kelaparan lebih-lebih lagi saudara sesama Islam dari Syria. Begitulah luahan Eina Azman yang sempat membantu mengedarkan makanan kepada gelandangan di Perancis ketika bercuti bersama keluarga baru-baru ini.

“Alhamdulillah, saya seronok apabila dapat meluangkan masa berdua dengan suami. Tetapi dalam kegembiraan, kami juga rasa agak sedih melihat anak-anak kecil tidur di tepi jalan menahan lapar bersama keluarga mereka. Kebanyakannya pula dari Syria”

“Mereka tidak meminta duit pun daripada saya, tetapi hanya makanan. Saya memuat naik video (di Instagram) berhubung perkara itu kerana sangat tersentuh hati, dan teringat pada anak-anak”

“Bayangkan kalau kita berada di tempat mereka. Bayangkan kalau nak-anak kita yang tidur di kaki lima dalam keadaan sejuk. Kalau tidak mampu menolong dari segi kewangan, kita tolong mereka mengikut kemampuan masing-masing. Janji ikhlas,” katanya kepada Berita Harian Online.

Menerusi video yang dimuatnaik di Instagram, Eina dan suaminya telah membeli kira-kira 50 bungkus makanan daripada sebuah restoran dan mengagihkannya kepada gelandangan di kawasan itu. Malah ini bukanlah kali pertama pasangan ini berbuat demikian ketika bercuti.

Sebelum ini Eina Azman juga pernah mengagihkan makanan kepada gelandangan hasil masakannya sendiri. Beliau sengaja memasak dalam kuantiti yang banyak dan seterusnya diagihkan kepada mereka yang tidak bernasib baik. Semoga Eina dan keluarga dimurahkan rezeki. (rtky/w)


“Kutuk Pelakon Baru, Dulu Dia Pun Sama”

Sejak beberapa minggu ini, kita dapat baca beberapa artikel di internet yang menunjukkan pelakon generasi lama mula membuka mulut tentang perangai dan kelakuan pelakon generasi baru — tidak pula kami mahu sebutkan nama.

Namun secara am, pelakon generasi lama seakan jelak dengan perangai pelakon baru yang lebih menonjolkan sisi kontroversi dan populariti daripada bakat sebagai seorang pelakon. Malah ada antara mereka yang layak digelar ‘kayu’ — mereka kata, bukan kami.

Menariknya menerusi Twitter hari ini, pengarah filem terkenal Aziz M. Osman melontarkan pandangan beliau tentang situasi ini.

Ada benarnya apa yang dikatakan Aziz M. Osman ini, semua pelakon atau anak seni semestinya bermula dari bawah dan tidak semestinya terus cemerlang dalam bakat lakonan seperti pelakon generasi lama ketika ini.

Pelakon baru pun perlu ambil pengajaran dari situasi ini untuk lebih menonjolkan bakat mereka dan belajar lebih banyak lagi — bukan setakat kumpul pengikut di laman sosial dan harapkan populariti untuk kekal relevan. (rtky/m)


Elizabeth Tan Akui Hilang Minat Untuk Menyanyi

Sedang popular dengan drama My Darling Inspektor Daniel, penyanyi dan kini pelakon Elizabeth Tan mengakui yang beliau kini sudah hilang minat untuk menyanyi kerana niat asal dahulu hanya mahu mencuba.

ELizabeth Tan juga mengakui yang beliau tidak menyangka akan bergelar seorang penyanyi terlebih dahulu kerana cita cita asal beliau adalah untuk bergelar seorang pelakon.

“Pada awal dahulu saya memang teruja kerana banyak dapat tawaran dan bayaran lumayan tetapi lama kelamaan saya sedar ia bukan minat sebenar saya”

“Setiap kali naik ke pentas saya merasakan tiada jiwa dan saya memang tiada karisma seperti penyanyi lain apabila mengadakan persembahan,” ujarnya kepada mStar Online hari ini.

Beliau juga berharap penglibatan beliau dalam drama bersiri My Darling Inspektor Daniel akan membuka lebih banyak peluang untuk dirinya lebih aktif sebagai seorang pelakon.

Namun, Elizabeth Tan berkata ini tidak bermakna beliau akan terus tinggalkan bidang nyanyian tetapi akan lebih terlibat dengan aktiviti penulisan dan penciptaan lagu. (rtky/m)


"Saya Tiada Masalah Berlakon Dengan Aliff Aziz Lagi"

Kembali dipertemukan dalam Meh Sandar Padaku 2, Mira Filzah tidak mempunyai masalah bergandingan dengan Aliff Aziz biarpun pelakon itu terbabit dengan kontroversi hebat baru-baru ini. Sekaligus Mira menafikan dakwaan mengatakan Aliff mempunyai masalah disiplin.

“Saya tiada masalah jika kami akan terus digandingkan. Ketika pengambaran musim pertama drama itu, kami begitu seronok di lokasi penggambaran. Saya juga selesa dengan isteri Aliff, yang turut menemaninya di lokasi”

“Mungkin kerana tempoh penggambaran agak panjang iaitu lebih empat bulan, jadi hubungan kami agak rapat. Disebabkan itu saya tidak kisah digandingkan lagi kerana tidak mempunyai masalah dengan Aliff,” jelasnya kepada Berita Harian Plus mengenai perkara itu.

Selain itu Mira turut memberitahu, sepanjang bergandingan dalam drama terbabit sebelum ini juga Aliff bagus dalam menjalankan tanggungjawabnya serta memberikan tunjuk ajar kepadanya. Malah selepas apa yang terjadi kepada Aliff, Mira tidak pernah merasakan serik untuk kembali berlakon.

Tidak perlu diperjelaskan lagi, rasanya memang semua sudah tahu dan masih ingat dengan kejadian karaoke membabitkan Aliff, Bella Astillah dan Afifah Nasir. Malah hingga kini juga rasanya masih belum temui penghujung drama mereka bertiga ini. Semoga tiada lagi kontroversi seperti ini. (rtky/w)


Awal Ashaari Bengang Dituduh Menunjuk Kaya

Jika kita hidup mahu memuaskan hati orang, sampai bila-bila tidak akan terlaksana impian itu. Begitu jugalah apabila kita terlalu mengendahkan apa yang diperkatakan oleh orang luar yang langsung tidak tahu menahu tentang kehidupan kita.

Bukan pertama kali menerima komen sedemikian, Awal Ashaari sekali lagi nampaknya meluahkan rasa geramnya terhadap satu komen yang mendakwa dirinya menunjukkan kemewahan di Instagram.

Bagi anda yang setia mengikuti perkembangan selebriti Malaysia, ramai saja yang berkongsikan perjalanan hidup seharian di Instagram, sama seperti individu lain di luar sana.

Namun kadang kala mungkin kerana busuk hati atau sakit hati melihat kebahagiaan orang lain, timbul kata-kata mendabik dada dari pengguna laman sosial sendiri.

Dalam kenyataan yang dijawab oleh Awal tersebut, dia menjelaskan bahawa dia bukanlah menunjukkan kemewahan sebaliknya menjalani kehidupan seperti orang lain juga. Apa pun, semoga Awal sentiasa tabah menghadapi dugaan sebegini di lain masa. Tak payah hirau sangatlah orang berkata. (rtky/s)


"Saya Sudah Penat Mahu Bercinta Lagi"

Masih menangung luka apabila hasrat untuk berkahwin berkecai, Fatiya Latiff tidak kesal dengan keputusannya berpisah dengan bekas kekasih, A. Enggan berbicara mengenai punca perpisahan, namun beberapa kejadian membuka mata pelakon itu untuk menghentikan rancangan perkahwinan.

“Bohong jika saya tidak kecewa keran bagi saya A adalah calon suami yang terbaik. Namun kuasa Allah melangkaui segalanya. Cukup saya katakan, antara kami tiada keserasian. Saya juga rela menangis sekarang. Untuk apa bertahan dan memaksa diri meneruskan hubungan ini”

“Lebih baik saya berundur awal daripada membiarkan diri terus terluka. Dalam perhubungan saya mencari lelaki yang jujur, ikhlas dan tidak mengongkong. Bapa pernah berpesan supaya tidak terburu-buru. Dia mahu kami berkawan dulu selama enam bulan untuk mengenali hati budi”

Pernah beberapa kali putus cinta sebelum ini, Fatiya seakan sudah penat untuk memulakan hubungan baru. Tetapi apa yang pasti, beliau percaya apa yang berlaku kini mungkin ada hikmahnya. Dalam hal ini Fatiya enggan hanya mencari kebahagiaan sementara sahaja.

“Saya dan A mulai rapat sejak beberapa bulan lalu, tetapi ada beberapa perkara yang berlaku membuatkan saya tidak mahu membuang masa apabila hati mula menaruh syak wasangka. Beliau amat menghormati orang lain dan baik hati. tetapi ada beberapa perkara yang berlaku yang membuka mata”

“Sejak itu saya menyedari tiada guna membuang masa dan terus. Secara peribadi saya sudah letih mahu bercinta, tetapi saya perlu terima ketentuan ilahi,” jelasnya kepada Berita Harian Plus. (rtky/w)


Elizabeth Tan Nafi Mahu Bunuh Diri, Belajar Lalui Pengalaman Pahit

Jika sebelum ini Elizabeth Tan atau pun mesra dengan panggilan Lizzy pernah menyatakan bahawa dia pernah terlintas untuk membunuh diri melalui laporan Utusan Malaysia, bagaimanapun perkara tersebut dinafikan pula ketika mengeluarkan kenyataan kepada BH Online.

“Saya baru mendapat tahu ada beberapa tajuk (berita) mengatakan saya kecewa putus cinta sampai nak bunuh diri. Tajuk itu tidak betul, jadi saya harap semua jangan salah faham.

“Memang betul saya mengalami kemurungan dan sedikit tertekan sebelum ini, sebab itulah saya berehat seketika awal tahun ini. Namun ia bukan sepenuhnya disebabkan putus cinta.

“Saya berdepan beberapa masalah sejak tiga tahun lalu, yang sudah lama dipendam dan isu cinta itu hanya menjadi pencetus kepada semuanya. Saya semakin baik sekarang. Masa memang merawat kedukaan,” jelasnya kepada portal berita tesebut.

Tambah Lizzy lagi, dia banyak belajar daripada semua pengalaman pahit yang dilaluinya sebelum ini. Apa pun semoga Lizzy kuat dan tabah untuk meneruskan kehidupan. (rtky/s)


Wak Doyok Berhabis RM15,000 Demi Pakaian

Percaya atau tidak Ikon fesyen, Wak Doyok mendedahkan dia telah berhabisan sebanyak RM15000 untuk wardrobe pakaian bagi menjalankan penggambaran pertama filem yang dilakonkannya iaitu Abang Long Fadil 2.

“Babak aksi pertarungan ada 3 baju lebih kurang RM1,800 babak atas kapal ada 1 dalam RM 3,500 dan semua kos ialah RM15,000. Tapi kredit kepada saya punya branding tak ada masalah, kita bayar branding balik”

“Orang dah dapat pulangan balik, di mana kita dah dapat view di situ orang tengok jadi free of charge. Untuk itu orang akan beli balik branding saya,” katanya yang ditemui di Majlis Tayangan Filem Abang Long Fadil 2.

Sementara itu, Wak Doyok yang buat pertama kalinya beraksi sebagai pelakon di layar perak berkata, mula-mulanya dia tidak mahu untuk terlibat berlakon dalam filem ini, namun atas desakan pengarahnya, Syafik membuatkan Wak Doyok berasa yakin untuk mencuba bakatnya di bidang lakonan pula. (rtky/h)


"Tiada Apa Lagi, Biar Peminat Saja Nilai"

Nampaknya bukan sahaja peminat, malah empunya badan, Aliff Aziz juga turut muak dengan kontroversi ‘karaoke’ yang masih berpanjangan. Kini Aliff meletakkan sepenuhnya penilaian di mata peminat selepas pengarah drama Izinkan Aku Mencintaimu, Mansor Akob menafikan dakwaan Afifah Nasir.

“Saya fikir rakyat Malaysia sudah penat dengan isu ini. Saya sudah cakap bahagian saya. Tiada apa lagi nak cakap. Melalui kenyataan pengarah drama, semua orang boleh menilai. Bagi saya, di situ sudah terjawab segala persoalan. Saya pun sudah penat dengan apa yang berlaku”

Ketika menyerbu Aliff dan Afifah di set pengambaran drama terbabit, kelihatan beberapa orang pengawal peribadi berada di set pengambaran menemani Aliff. Jelasnya beliau mengambil tindakan itu bagi menjaga keselamatannya serta mengelakkan fitnah terhadapnya lagi.

“Apabila kekasih Afifah (Wan Ariff) beritahu mahu bawa pengawal peribadi, saya juga bertindak sama. Namun, bukan kerana saya takut,” jelasnya kepada portal Berita Harian Online mengenai tindakan teman lelaki Afifah yang membawa beberapa pengawal peribadi.

Sementara itu, Afifah ketika ditemui masih mempertahankan kenyataannya sebelum ini dan mendakwa hanya segelintir kru produksi sahaja yang mengetahui mengenai rancangan ‘memujuk’ Aliff. Rasanya kontroversi ini pun dah terlalu panjang. Mungkin Afifah juga patut ‘move on’ saja. (rtky/w)


Pihak Produksi Drama Nafi Dakwaan Afifah Nasir

Bila pengarah bersuara, rasanya lebih baik perkara ini malap dan padam begitu sajalah. Sebanya semua pihak sudah pun menjelaskan situasi masing masing. Menurut pengarah drama yang dibintangi dua pelakon berkenaan iaitu Manchi atau nama sebenarnya, Mansor Akob, dia menafikan apa yang diperkatakan oleh Afifah terhadap pihak produksi.

“Kami hanya bercakap kosong dalam kalangan sendiri seperti bersembang di kedai kopi. Ia bukan perancangan produksi pun. Tiada arahan untuk mereka rapat. Soal masalah di set penggambaran itu perkara biasa dan tidak boleh dielak”

“Namun, kedua-dua pelakon utama memberikan komitmen dan kerjasama baik,” katanya kepada BH Online. Tambah Manchi lagi, dia tidak tahu langsung mengenai hal dan juga perancangan di pusat karaoke tersebut.

Bila sudah jadi macam ini, tiada apa yang dapat dilakukan lagi. Apa kata kita move on dan tunggu apa jawapan Lisa pula sebab pakai seluar pendek baru-baru ini.

Selain itu, marilah kita sama sama berdoa semoga drama yang dibintangi pelakon ini mendapat rating dan tontonan tertinggi di dalam sejarah drama di Malaysia. (rtky/s)


Shaheizy Sam Nafi Terima Notis Bankrap

Entah di mana silapnya, nama pelakon Shaheizy Sam muncul di dalam akhbar tempatan dengan notis bankrap pada 26 Mei lalu. Mengakui tidak mengetahui langsung tentang perkara tersebut, Sam menjelaskan bahawa pihak LHDN tidak pula menghubungi berhubung perkara berkaitan.

“I’m not aware of this. No one from LHDN came to me and no notice from them and my tax agent. Even my tax agent naik turun LHDN these past few months,” katanya.

“Yes. In fact the person from LHDN came to my house last two weeks and hand me over a CP 500 letter (notis anggaran berapa bayaran harus dibayar tahun ini) and still takde mention all this,” katanya kepada Astro Awani.

Iklan di sebuah akhbar Bahasa Malaysia untuk sekali siaran mengenai prosiding terhadapnya dan penyampaian yang sempurna dan cukup akan Notis Kebankrapan tersebut ke atasnya tujuh hari selepas tarikh akhir perbualan penampalan-penampalan dan pengiklanan tersebut.

Notis itu turut menyebut ianya boleh diperiksa olehnya dengan permohonan kepada Mahkamah ini. (rtky/s)


"Kami Masih Mengenali Hati Budi"

Kalau dilihat di Instagram usahawan wanita berjaya, Nur Sajat, memang sering gambar jejaka yang dikenali Coach Yin dimuat naik. Selain bergambar mesra, ramai yang mendakwa Sajat kini dilamun cinta. Namun sebenarnya masing-masing masih sedang mengenali hati budi.

“Kami berkawan rapat dan saling mengenali hati budi. Diakui buat masa sekarang dia lelaki paling rapat dengan saya. Selain berhubung kerana urusan perniagaan, dia juga menjadi tempat saya berkongsi masalah”

“Dalam hidup kita perlu ada kawan rapat. Saya macam orang lain juga mengharap yang terbaik dalam hidup. Soal sayang atau rindu, bagi saya ia subjektif. Perasaan itu bukan hanya untuk kekasih tetapi sesiapa sahaja yang rapat dengan kita,” jelasnya kepada Harian Metro.

Dikala orang lain masih bertelagah mengenai jantina sebenarnya Sajat, beliau pula sedang berbahagia dengan ‘kawan rapat’. Kalau sudah ada teman lelaki, mungkin betullah agaknya Sajat ini memang seorang wanita. (rtky/w)


"Apa Salahnya, Memang Lelaki Boleh Kahwin Empat"

Sudah sekian lama hidup membujang, Izreen Azminda tidak pernah menutup pintu hatinya untuk menerima cinta lelaki. Malah katanya, tidak kisah andai beliau berjodoh dengan suami orang kerana lelaki sememangnya boleh berkahwin dan mempunyai empat isteri.

“Saya tak nak kata tidak pada suami orang. Takut nanti apa yang kita tak nak itu yang Allah akan berikan. Tak pasal-pasal apa yang kita cakap berbalik kepada kita sendiri pula. Cuma, apa yang boleh saya katakan jika lelaki itu mampu, tak salah untuk dia nak kahwin lain”

“Sebab sememangnya mereka boleh ada empat orang isteri. Tetapi buat masa ini saya tidak terfikir untuk mencari pasangan lagi. Memang teringin nak kahwin tapi banyak lagi perkara yang saya perlu dahulukan. Jika ada jodoh, insyaAllah saya akan berkahwin,” katanya kepada m Star Online.

Bagaimanapun kelebihan menikahi lebih dari seorang wanita biarlah dari seorang lelaki yang berkemampuan dari segi kewangan dan boleh bersikap adil kepada semua wanita yang dikahwininya. Kalau masih ingat, terdahulu pun Izreen ada menyebut inginkan lelaki yang kaya.

Untuk pengetahuan Izreen sebelum ini pernah berkahwin dengan bekas suami, Muhammad Riza pada 31 Ogos 2012 namun berpisah pada 9 Jun 2014. Sehingga kini, masih tiada khabar angin mengatakan Izreen dilamun cinta. Kami doakan semoga Izreen cepat bertemu jodoh ya! (rtky/w)


Isteri Hafiz Hamidun Luah Perasaan Di Instagram

Baru sahaja diijabkabul pada 1 Mei (2017) lalu, kini desas desus mengenai badai yang melanda rumahtangga Hafiz Hamidun dan isterinya, Joy Revfa kini sedang bertiup kencang. Malah kenyataan isterinya kepada BH Online bagai memberi gambaran apa yang sedang dilalui mereka ketika ini.

“Saya tidak mahu komen panjang. Ramai yang sudah tanya (berkenaan masalah rumah tangga). Kalau nak cakap mengenai bahagia, semua orang inginkan kebahagiaan. Cuma kerjaya masing-masing membuatkan kami terlalu sibuk.

“Saya mahukan keluarga bahagia, tetapi apakan daya,” luahnya kepada portal berita tersebut. Pergolakan rumah tangga mereka mula dihidu apabila Joy sebelum ini memuatnaik video lagu Despacito yang dinyanyikan semula oleh beberapa penyanyi wanita dalam bahasa Melayu.

Dalam lirik tersebut, terselit lirik lagu – “Ku keliru, jujur aku katakan aku keliru, sejak pertama kali kita bertemu, ku fikir ku tahu apa yang ku mahu” dan status yang meminta dirinya supaya bersabar dari terburu buru dan keliru.

Sementara itu, Hafiz Hamidun melalui Harian Metro enggan memberikan komen lebih lanjut.

“Kalau nak komen lebih lanjut, nanti dulu. Buat masa sekarang jangan terlalu cepat buat andaian,” jelasnya. Apa pun, semoga segala masalah yang dihadapi oleh Hafiz dan isteri dapat diselesaikan dengan cara baik dan dipermudahkan segala urusan. (rtky/s)


Didie Alias Failkan Prosiding Hina Mahkamah Terhadap Datuk Rafiena

Pelakon dan pengacara Didie Alias mengambil keputusan untuk memfailkan prosiding menghina mahkamah terhadap penerbit drama, Datuk Rafiena Datuk berikutan kenyataan yang dikeluarkan di rancangan Melodi yang bersiaran pada 16 Julai lalu. Perkara itu disahkan sendiri oleh peguamnya, Azlan Abdul Razak.

“Apabila suatu kes telah didaftarkan di mahkamah, hanya mahkamah yang akan menjadi penentu keputusan. Semua pihak harus menghormati prosiding yang sedang berlangsung dan tidak harus memberikan sebarang komen yang mungkin membawa prejudis kepada mana mana pihak”

“Saya mendapat arahan anak guam untuk memulakan suatu prosiding komital menghina mahkamah atas sebab yang anak guam percaya komen yang dilontarkan oleh Plaintiff Kedua (Rafiena) telah memprejudiskan kes ini dan ianya mencetuskan skandal terhadap badan kehakiman,” jelasnya kepada Rotikaya.

Sebelum ini, melalui laporan Harian Metro, pihak Didie sudah cuba untuk menyelesaikan perkara itu secara baik tetapi ditolak Rafiena. Malah menurut Didie, Rafiena tidak pernah menghubungi atau cuba berbincang dengannya selepas memfailkan tuntutan itu.

“Saya sudah lakukan sehabis baik mengikut skop kerja yang diberikan. Tapi mungkin disebabkan sedikit masalah kecil membuatkan proses kerja itu tak berjalan lancar”

“Saya tak kisah kerana siapa yang mengenali saya pasti lebih tahu bagaimana saya bekerja. Saya tetap dengan pendirian tak bersalah,” katanya kepada portal berita tersebut sebelum ini. (rtky/s)


Elizabeth Tan Pernah Terfikir Bunuh Diri Lepas Putus Cinta

Berpisah dengan teman lelaki sekitar Mei lalu membuatkan Elizabeth Tan melalui detik hitam di dalam hidupnya apabila mengalami kemurungan melampau sehingga terfikir untuk membunuh diri. Namun dirinya bernasib baik apabila ibunya masih berada disisi menyokong.

“Saya melalui detik hitam dalam kehidupan saya apabila semua masalah berlaku dalam masa yang sama. Akibatnya, saya hampir hilang akal dan terlintas dalam fikiran untuk membunuh diri. Masalah cinta dan hal lain datang serentak sehingga saya pernah rasa seolah hilang kepercayaan kepada tuhan”

“Namun, saya bersyukur kerana mempunyai seorang ibu yang memahami keadaan saya dan berusaha membawa saya berjumpa doktor pakar untuk rawatan. Saya juga dikelilingi rakan-rakan berbilang agama yang sentiasa memberikan kata-kata semangat untuk bangkit melawan tekanan”

Kasih sayang seorang ibu memang tiada tandingnya, biarpun Lizzy pernah melukai hati ibunya kerana pernah membelakangkan keluarga demi kekasih namun beliau bersyukur masih dikurniakan keluarga yang penyayang. Dalam masa yang sama, Lizzy kini lebih terbuka berkongsi perasaanya.

“Kini saya sudah pulih dan sentiasa terbuka dalam berkongsi masalah sama ada dengan keluarga atau rakan-rakan baik saya,” jelasnya kepada Utusan Online mengenai pengalamannya yang pernah mengalami tekanan perasaan kerana gagal mengawal perasaaan sedih. (rtky/w)


Penuh Aksi, Filem Balun Bakal Gegarkan Pawagam!

Bukan selalu kita dapat saksikan barisan pelakon berpengalaman atau pun seringkali digelar orang lama dalam industri atau pun otai. Namun melalui barisan pelakon filem Balun, ternyata ia bukanlah filem biasa biasa.

Filem Balun mengisahkan tentang seorang pemuda, Hassan (Beto Kusyairy) yang membuat keputusan untuk pulang dan menetap di kampung asalnya di Kampung Putra, Kamunting kerana ada beberapa persoalan dan perkara yang harus diselesaikan, di mana salah satu perkaranya adalah perihal tanah milik arwah ayahnya, Mustafa yang dicagarkan pada Orang Kaya Seman sebelum itu.

Namun kepulangan Hassan ke kampung menimbulkan rasa kurang senang kepada pembunuh ayahnya, Shahid Blond (Eizlan Yusof). Sebenarnya, punca segala perebutan tanah ayah Hassan adalah kerana Orang Kaya Tuan Seman mengetahui tanah tersebut mempunyai Emas.

Apa yang pasti, pertemuan dan perkaitan di antara watak watak utama di dalam filem ini ternyata membuatkan penonton tidak sabar sabar untuk menantikan babak seterusnya. Selain Beto dan Eizlan Yusof, Namron dan juga Izara Aishah turut membintangi filem ini.

Kami kongsikan trailer filem ini yang ternyata memberi gambaran jelas konflik dan juga pertelingkahan yang berlaku seterusnya membawa kepada situasi tegang.

Dapatkah Hassan menyelesaikan masalah yang ada atau pun dia turut sama tewas? Nantikan amukan filem Balun di pawagam pada 17 Ogos ini.


"Kalau Betul Produksi Paksa, Kenapa Tidak Telefon Saya"

Semalam kekasih Afifah Nasir, Wan Ariff tegas mempertahankan teman wanitanya yang menjadi mangsa keadaan di dalam kontroversi main cinta antara Afifah dan Aliff Aziz. Pun begitu, Bella Astillah semalam menerusi insta story, tidak percaya dengan penjelasan yang diberikannya itu.

“Kalau fikir logik akal fikiran. Kita semua termasuk saya bukan lagi kanak-kanak kecil. Kita tak perlu minta izin untuk pegang tangan dan sebagainya. Kita boleh say no, boleh say yes. Lain lah kalau dia letak pistol atas kepala kita. Kalau betul produksi yang paksa, yang rayu, yang minta tolong ke apa”

“Dia boleh straight call saya. Bukan diorang takut sebab diorang tak nak masuk campur. Sebenarnya perkara ini tak melibatkan produksi pun. Siapa yang keluar kenyataan ‘kami keluar atas urusan kerja’? Dekat situ dah salah sebenarnya,” jelasnya kepada My News Hub.

Tambah Bella lagi, teman lelaki Afifah hanya mendengar penjelasan satu pihak sahaja dan sebagai teman lelaki, Ariff sudah pastinya mempertahankan teman wanitanya. Malah selepas pengakuan suaminya, Bella percaya Afifah dan Aliff memang bermain cinta di set pengambaran.

Kalau ikutkan sehingga kini pihak produksi drama Izinkan Aku Menyintaimu masih belum tampil memberikan penjelasan selepas Afifah mengheret sekali pihak produksi didalam kontroversi ini. Ramai juga yang meneka rating drama ini bakal menjunam dek kerana kontroversi ini. (rtky/w)


"Saya Tak Berminat Dengan Suami Orang"

Menyedari dirinya menjadi sindiran beberapa selebriti tanah air, Afifah Nasir enggan melayan perkara terbabit. Biarpun setiap hari menerima cacian peminat namun beliau tidak dapat berbuat apa-apa, tiada mulut dapat ditutup malah pesannya, dengar dulu penjelasan kedua pihak baru menilai.

“Saya tahu ada rakan selebriti dan isteri mereka memuat naik gambar berunsurkan peringatan seperti jangan kacau suami orang serta berkaitan dengan karaoke. Saya mengambil pendirian untuk tidak melayan perkara tersebut. Saya sendiri tak kisah dengan perkara tersebut”

“Mereka tidak tahu, jadi biarkan sahaja. Mulut orang kita tak boleh tutup. Saya nak marah pun tak guna. Bagi saya, sebelum menilai sesuatu cerita, dengar dulu penjelasan semua pihak, barulah boleh menilai. Sejujurnya, saya tak ada masalah langsung jika diminta bergandingan dengan suami orang”

“Sebelum ini, saya pernah berlakon di samping aktor yang bergelar suami orang. Tiada masalah yang berlaku dan semuanya berlangsung secara baik. Saya ingin menegaskan yang saya tidak berminat dengan suami orang,” jelasnya kepada portal Astro Gempak.

Ketika kontroversi hangat diantara beliau, Aliff Aziz dan Bella Astillah tengah hangat diperkatakan, beberapa selebriti turut sama memuat naik status amaran supaya tidak menganggu suami mereka. Malah ada juga video parodi yang direka khas untuk memerli Afifah.

Dalam hal ini sememangnya mulut orang tidak dapat ditutup. Selepas mendengar penjelasan kedua belah pihak antara Bella, Aliff dan Afifah, nampaknya rata-rata peminat masih menyalahkan Afifah sepenuhnya setelah Aliff mengaku bersalah. Harap Afifah terus tabah! (rtky/w)


Lisa Surihani Dikecam Kerana Pakai Seluar Pendek

Gara gara tersebarnya gambar Lisa Surihani di Instagram, ramai yang terkejut dengan penampilan pelakon wanita berkenaan kerana dia tampil berseluar pendek. Walaubagaimanapun, gambar tersebut bukanlah datang daripada Instagram Lisa sendiri.

Sering kali muncul dengan imej sopan, gambar sedemikian pastinya mengundang pelbagai tanda tanya. Jika dilihat daripada kronologi gambar tersebut, Yusry dan Lisa sebenarnya menghadiri majlis sambutan hari lahir rakan baik mereka.

Malah Lisa sendiri hanya memuatnaik gambar sekitar majlis sahaja dan berjaga jaga dalam berkongsi gambar di laman sosial tersebut, selari dengan dirinya sebagai seorang selebriti.

Namun apakan daya, gambar sudah tersebar melalui akaun Instagram individu lain dan pastinya peminat menuntut jawapan daripada empunya diri sendiri. (rtky/s)


Bront Palarae Bawa Watak Lelaki Yahudi

Mampu membawa watak dengan penuh penghayatan, kehebatan pelako Bront Palarae tidak dapat dinafikan lagi malah naskhah lakonannya juga bukan filem-filem kebiasaan. Tampil berbeza, Bront bakal memegang watak lelaki berbangsa Yahudi dalam filem terbaru Indonesia iaitu Ayat-Ayat Cinta 2.

Menurut Bront, dia akan memegang watak bernama Barruch yang digambarkan sebagai seorang jejaka dari Eropah. Atas tuntutan lakonan tersebut, Bront turut mendalami budaya masyarakat Yahudi dan mempelajari bahasa Hebrew untuk berdialog.

Disoal sama ada dia bimbang tentang pandangan masyarakat kerana memegang watak berbangsa Yahudi itu, Bront menjelaskan tidak ada babak yang memerlukannya untuk sembahyang atau pun melakukan ritual agama.

“Bagusnya watak Barruch, ia tidak menyentuh soal agama ataupun pegangan akidah. Tiada babak sembahyang atau ritual agama. Jadi tiada masalah dalam soal itu. Saya cuma perlu buat penonton percaya bahawa Barruch itu Yahudi iaitu dari segi penampilan, percakapan dan bahasa tubuh”,” katanya kepada Kosmo! Online.

Apa nak buat, tohmahan dan juga caci maci daripada warga laman sosial pastinya sukar untuk ditapis namun sekurang kurangnya Bront telah melebarkan sayap di negara luar selain mendapat peluang untuk bekerjsama dengan produksi bukan tempatan. (rtky/s)


"Kalau Tidak Puas Hati, Jumpa Saya Seperti Seorang Lelaki"

Berang kenyataan teman wanitanya dikritik oleh Aliff Aziz, teman lelaki Afifah Nasir, Wan Ariff Azhar tampil bersuara mempertahankan wanita kesayangannya. Menerusi akaun Instagram, Ariff berang dengan sikap Aliff yang menuduh Afifah tidak bercakap benar dan mengaitkan produksi.

“Afifah berani bersumpah dengan Al Quran bahawa dia tidak ada perasaan terhadap Aliff. Apa yang dilakukan adalah lakonan untuk hiburkan sikap keanak-anakan kamu. Ya, dia buat kesalahan kerana benarkan kamu memegang tangannya, tapi dia sudah meminta maaf kepada isteri kamu”

“Kami ingin selesaikan isu ini dengan baik tapi kamu pula mempersoalkannya. Kalau tidak puas hati dengan kenyataan yang diberi mari berdepan dengan saya seperti seorang lelaki. Saya akan berada di set penggambaran pada Khamis ini bagi menemani Afifah,” tulisnya menerusi Instagram.

Tambah Ariff lagi, teman wanitanya sebelum ini sering mengadu tentang sikap kebudak-budakan Aliff sepanjang pengambaran berlangsung. Dengan itu Ariff mencabar Aliff untuk datang bersemuka dengannya jika beliau betul-betul tidak berpuas hati dengan kenyataan Afifah.

Makin melarat nampak gayanya drama mereka ini, siap ajak bersemuka pula. Apapun diharap kalau bersemukan pun janganlah sampai bergaduh, sebaiknya berbincang secara matang dan dewasa. (rtky/w)


Naturals by Watsons Berwajah Jadi Pilihan Selebriti

Farmasi kecantikan terkemuka Malaysia, Watsons, terus mempergiat usaha untuk memberikan terbaik kepada pelanggan setia mereka.

Baru-baru ini, bertempat di Sunway Pyramid, Watsons mengundang beberapa personaliti popular tanah air untuk turut serta dalam pelancaran semula rangkaian penjagaan rambut dan badan, Naturals by Watsons.

Antara selebriti yang turut serta ialah Thanuja, Arja Lee, Syifa Melvin dan Miko Wong.

Apa yang menarik tentang pelancaran kali ini ialah Naturals by Watsons tampil dengan formula dinaik taraf dan berwajah baru.

Antara rangkaian Naturals by Watsons ialah Olive, Argan Oil, Marula, Aloe Vera, Prestige Rose, Paw Paw dan Blood Orange.

Selebriti yang hadir turut kongsikan pengalaman mereka sendiri menggunakan produk Naturals by Watsons ini.

Adik kepada pelakon popular yang juga blogger terkemuka, Syifa Melvin, ternyata sangat sukakan produk Naturals.

“Terima kasih beri saya peluang untuk mencuba produk Naturals. Jujur saya katakan, saya sangat sukakan produk ini. Terutama sekali rangkaian Marula by Naturals.”

Model terkenal Thanuja yang mencuba rangkaian Olive Oil by Naturals, teruja dengan kualiti produk tersebut.

“Saya sudah gunakan produk Naturals selama 3 minggu. Saya sangat sukakan losyen badan dan perapi rambut. Ia buatkan kulit saya lembap. Tentang perapi pula, ia membuatkan rambut saya mudah diurus dan tiada masalah rambut mengerbang.”

Sejak diperkenalkan pada tahun 2011, rangkaian penjagaan rambut dan badan ini ternyata mendapat sambutan baik dan harganya sangat berpatutan.


Fasha Sandha Bawa Pilihan Hati Ke Majlis Resepsi

Memenuhi undangan ke majlis resepsi pelakon Ummi Nazeera baru baru ini, Fasha Sandha nampaknya tidak hadir seorang diri ke majlis tersebut namun bersama seorang lelaki yang sebelum ini pernah dikaitkan dengan pelakon wanita tersebut.

Sebelum ini, Fasha enggan mendedahkan status hubungannya bersama lelaki tersebut dan hanya menyatakan bahawa mereka hanyalah berkawan rapat. Bagaimanapun peminat sendiri sudah dapat menjangkakan bibit cinta di antara mereka.

Apa yang pasti, kehadiran pasangan ini di majlis resepsi Ummi ternyata memberikan gambaran yang lebih jelas tentang hubungan mereka. Malah Fasha turut memuatnaik gambar jejaka berkenaan yang mirip pemain bola Malaysia, Khairul Fahmi Che Mat.

Jika benar seperti apa yang dijangka peminat, semoga segala perjalanan pasangan ini menuju hari bahagia dipermudahkan. (rtky/s)


Hubungan Hans Isaac, Gabriella Sedang Bermasalah?

Selamat bertunang pada awal Mac lalu, hubungan Hans Isaac dan tunangnya, Gabriella Robinson tidak habis dengan dugaaan. Paling terbaru menurut sumber Beautiful Nara, Gabriella telah memadam semua gambar Hans di akaun Instagram miliknya baru-baru ini.

“Dulu lepas Hans umumkan tunda kahwin, ada lagi gambar makan malam dengan keluarga. Lepas itu Hans dah pun padam gambar itu. Tinggal gambar lama saja. Kali akhir periksa Instagram Gabriella ada lagi gambar Hans, sekarang dah tak ada batang hidung Hans,” kata sumber terbabit.

Kalau masih ingat ketika berita pertunangan mereka dimaklumkan, bekas kekasih Gabriella tampil mendakwa dirinya ditipu wanita itu yang curang dengannya ketika beliau bersama Hans. Hal itu turut memberikan kesan kepada pasangan ini yang baru sahaja mengumumkan berita pertunangan.

“Secara peribadi, saya memang ingin membawa kes ini ke mahkamah tetapi Gabby tidak mahu memanjangkan lagi hal itu. Saya pun berpendapat, baiklah, tidak perlu memanjangkan hal ini, kalau orang hendak kacau kita, kita perlu kuat, bersatu dan cuba perbaiki masalah bersama”

“Tetapi benda itu saya rasa merosakkan sungguh biar pun betul atau salah, masyarakat tidak perlu buat perkara sebegitu kepada orang lain,” jelasnya kepada Malaysiakini sebelum ini mengenai perkara itu.

Apapun setakat ini masih tiada penjelasan dikemukakan dari pihak Hans mahupun Gabriella. Hubungan mana yang tidak penah dilanda badai bukan. Diharap segalanya dapat diselesaikan dengan baik. (rtky/w)


"Jangan Babitkan Produksi, Jangan Tegakkan Benang Yang Basah"

Berikutan sidang media yang diadakan Afifah Nasir semalam, Aliff Aziz mendakwa penjelasan pelakon itu mengarut dan hanya ingin melepaskan diri. Jelasnya Afifah bukanlah budak untuk mengikut telunjuk pihak produksi samata jika benar beliau disuruh ‘bermanja’ dengannya.

“Apabila saya teliti semula kenyataan Afifah semalam, memang ada yang tak masuk akal. Apa yang terjadi adalah hal peribadi, tak perlu babitkan produksi yang beri rezeki. Jangan nak tegakkan benang yang basah. Malah jika saya bermasalah tak datang set, pihak produksi boleh hubungi saya”

“Dia (Afifah) patungkah hingga membiarkan tangannya dipegang saya? Bukan dia tak boleh menepis atau menolak tangan saya. Malah Afifah ada menerima kiriman WhatsApp daripada isteri saya pada sebelah pagi sebelum insiden kantoi di pusat karaoke itu. Namun, Afifah pergi juga pusat karaoke terbabit”

“Saya terima hukuman ‘cash’ kerana perkara itu diketahui isteri hingga kantoi pada petang sama. Sedangkan Afifah terus berdolak hingga membabitkan Allana Amir yang kononnya akan turut serta di pusat hiburan itu”

Manakala mengenai rakaman yang didakwa Afifah merupakan bukti kejadian terbabit, Aliff turut mempersoalkan kebenaran rakaman tersebut. Malah kata Aliff, jika benar rakaman itu dapat membuktikan beliau tidak bersalah, mengapa tidak dedahkan sahaja kepada media.

“Saya fikir siapa saja boleh ‘berlakon’ menjadi pekerja produksi itu untuk diperdengarkan. Kalau rasa betul kenapa tak didedahkan saja identiti individu yang dimaksudkan. Afifah juga ada bangkitkan soal perundangan, saya juga boleh berbuat demikian,” katanya kepada Berita Harian Online.

Jika teliti kembali sidang media yang diadakan Afifah semalam, memang banyak jugak perkara pelik dan tidak terjawab. Apapun kita tunggu sahaja penjelasan pihak produksi pula mengenai dakwaan Afifah yang menjadi ‘kambing hitam’ untuk menyelesaikan masalah disiplin Aliff. (rtky/w)


Engku Emran, Laudya Cynthia Bella Bakal Bernikah September Depan

Tahniah diucapkan kepada bekas suami Erra Fazira, Engku Emran yang bakal menamatkan zaman dudanya bersama pelakon terkenal negara seberang, Laudya Cynthia Bella pada pertengahan bulan depan. Majlis yang bakal berlangsung secara sederhana itu akan dilakukan terus tanpa bertunang.

“Insya-Allah jika tiada aral melintang pada pertengahan September depan, mereka akan bernikah di sekitar Kuala Lumpur. Semua persiapan sedang diatur, lagipun majlis pernikahan hanya kecil-kecilan sahaja”

“Apa yang sangat disenangi Emran mengenai Bella ialah karakter wanita itu yang memiliki keperibadian yang menawan dalam segenap aspek. Alhamdulillah, Aleesya sangat menyenangi Bella. Kedua-duanya cukup mesra,” jelas sumber kepada Utusan Online.

Pasangan ini juga turut memilih untuk bernikah di Kuala Lumpur dan bukan di Jakarta di dalam sebuah majlis tertutup yang akan dilangsungkan di lokasi rahsia sekitar Kuala Lumpur. Difahamkan Emran dan Laudya sudah berkenalan selama lima bulan sejak diperkenalkan oleh Nora Danish.

Hebat juga pasangan ini menyembunyikan hubungan cinta mereka, sampaikan tiada siapa pun yang dapat menghidu. Apapun bak kata orang, sebaiknya dipercepatkan kalau nak membina masjid. Semoga segala rancangan dan persiapan pasangan ini dipermudahkan. (rtky/w)


"Kenapalah Saya Bodoh Sangat Ikut Rancangan Produksi"

Muncul selepas dua minggu lebih menghilang setelah tercetusnya kontroversi memegang tangan Aliff Aziz, Afifah Nasir tampil menjelaskan keadaan sebenar. Jelasnya, segala yang berlaku adalah disebabkan arahan produksi yang memintanya memujuk Aliff hadir ke lokasi pengambaran.

“Apa yang berlaku sebenarnya hanya lakonan sahaja, pihak produksi yang meminta saya memujuk dan menggunakan saya supaya Aliff datang lokasi dan memberi kerjasama berikutan penggambaran sepatutnya mengambil masa sebulan kini sudah lebih dua bulan kerana masalah disiplin Aliff”

“Saya kesal kerana apa yang berlaku adalah rancangan bersama untuk memastikan penggambaran berjalan lancar. Tapi bila jadi perkara begini tiada seorang daripada mereka (produksi) yang bercakap menyebelahi saya. Saya tidak mempunyai sedikit pun perasaan terhadap dia”

Menyedari dirinya dikecam hebat oleh peminat sehingga ada yang mengeluarkan kata-kata kesat kepadanya, Afifah sedih dan kesal kerana menjadi pak turut kepada pihak produksi yang akhirnya memakan dirinya. Dalam masa yang sama, Afifah turut memohon maaf kepada Bella Astillah.

“Apa yang berlaku semuanya adalah atas sebab kerja sahaja. Setiap malam saya menangis bukan sebab dikecam netizen tatapi kerana memikirkan kenapa saya begitu bodoh mengikut rancangan pihak produksi,” jelasnya kepada m Star Online ketika membuat pertemuan bersama wartawan.

Turut hadir ke sidang media yang diadakan adalah kekasihnya, Wan Ariff Wan Azhar, kakaknya, Mia Nasir dan peguam, Sana Tufil Ahmad. Dalam pertemuan itu, Afifah turut memperdengarkan rakaman antara kakaknya Anzalna dan seorang kru produksi tentang strategi pihak produksi. (rtky/w)


“Saya Akui Silap Benarkan Dia Pegang Tangan”

Dalam satu sidang media yang dijalankan secara tertutup hari ini, Afifah Nasir tampil memohon maaf terhadap apa yang berlaku selain meminta semua pihak supaya tidak memanjang lagi kontroversi ini.

Apabila diajukan soalan sama ada beliau memaafkan Bella Astillah dalam isu ini, Afifah Nasir berkata yang beliau faham dengan keadaan isteri Aliff Aziz itu yang masih dalam berpantang dan tidak bersalah dalam soal ini.

Tetapi apabila ditanya sama ada beliau sedia memaafkan Aliff Aziz, Afifah Nasir enggan memberikan sebarang komen.

“Saya ada banyak bukti bukti termasuklah bukti perbualan tetapi sejujurnya saya tidak mahu keluarkan bukti bukti tersebut kerana tidak mahu keruhkan keadaan selain membuka sesiapa,” ujarnya.

Kami difahamkan rakaman perbualan yang didakwa Afifah Nasir hanya ditunjukkan kepada wartawan yang hadir ke sidang media tersebut.

“Saya akui kesilapan saya membenarkan si dia (Aliff Aziz) memegang tangan saya, dengan itu saya ingin meminta maaf”, tambahnya.


"Mana-Mana Wanita Meroyan Kalau Suami Curang"

Kalau masih ingat baru-baru ini Rozita Che Wan ada memuat naik kenyataan menyelar tindakan wanita yang suka merampas suami orang ketika isu hangat Alif Aziz dan Bella Astillah diperkatakan. Tambahnya lagi, beliau memang menyampah perempuan yang suka bertenggek dekat suami orang.

“Saya tiada niat nak perli siapa-siapa pun. Cuma masa cover Metro Ahad dan kapsyen saya kebetulan keluar pada waktu cerita Aliff-Bella tengah panas. Mana hati dan perasaan mereka sebagai wanita. Mereka belum kahwin dan belum rasa hak sendiri tercabar”

“Mereka tidak tahu macam mana luluhnya hati seorang isteri. Apatah lagi dalam situasi yang berlaku baru-baru ini, Bella dalam pantang. Mana-mana wanita pun akan meroyan tetapi hati si isteri sungguh mulia, sanggup memaafkan suami,” jelasnya kepada Harian Metro.

Sebelum ini Che Ta menerusi akhbar tempatan, ada menyebut usia bukanlah suatu perkara penting dalam hubungan perkahwinan asalkan tidak menganggu kebahagiaan rumah tangga orang lain. Di kala kemelut rumah tangga Alif dan Bella, status Che Ta itu terus menjadi viral.

Menerusi Instagram, ramai yang menyokong kenyataan yang dikatakan Che Ta itu dan turut sama memberikan pendapat mengenai tindakan Aliff yang keluar bersuka ria dengan wanita lain. Ada betulnya cakap Che Ta, ramai lagi lelaki bujang diluar sana menantikan cinta. (rtky/w)


Aliff Syukri Pula Jadi Penyanyi, Bersaing Dengan Vida?

Jika sebelum ini, Datuk Vida telah menggegarkan industri seni tanah air dengan lagu I Am Me, namun kini sudah tiba giliran Aliff Syukri pula untuk hadir dengan lagunya sendiri. Perkara tersebut disahkan sendiri oleh Aliff kepada Utusan Malaysia baru baru ini.

“Apabila KRU tawarkan peluang, susah untuk saya tolak kerana mereka adalah nama besar dalam budang seni. Lagipun selepas berfikir panjang saya berpendapat mungkin ada baiknya juga saya luaskan kerjaya saya, tidak terikat dengan perniagaan sahaja,” katanya.

Bagaimanapun tindakan Aliff hadir dengan lagunya sendiri ini bukanlah berniat untuk bersaing dengan rakan baiknya iaitu Datuk Vida. Katanya dia dan Vida merupakan kawan karib dan masing masing berjuang di dalam indsutri yang sama.

Nampaknya dua ikon jutawan kosmetik ini tidak akan lekang dari bibir warga laman sosial di Malaysia ini dan pastinya perkara sebegini akan membuatkan nama mereka sentiasa relevan dan mampu bergerak seiring dengan pemasaran produk mereka. (rtky/s)


Gambar Di Sekitar Resepsi Perkahwinan Siti Saleha, Lutfi

Tahniah diucapkan kepada Siti Saleha dan suami, Ahmad Lutfi yang selamat diijabkabul pada minggu lalu. Dan semalam pula telah berlangsung majlis resepsi perkahwinan mereka yang diadakan di PAUM Clubhouse.

Pasangan ini telah memilih tema traditional Melayu sebagai tema resepsi perkahwinan mereka di sebelah pengantin perempuan. Nampak manis dan menawan Seleha yang memakai busana songket Melayu berwarna coklat sedondon bersama dengan suami tercinta.

“Syukur akhirnya semua dipermudahkan dan doakan agar kami terus bersama di dunia dan akhirat. Terima kasih kepada semua yang sudi hadir dan memeriahkan majlis kami pada hari ini,” jelasnya yang gembira dengan acara perkahwinan yang berjalan lancar.

Sebelum ini dalam laporan m Star Online, suami Saleha ada menyuarakan hasrat untuk mempunyai sebelas orang anak, dan kalau boleh katanya, beliau ingin setiap tahun melahirkan anak. Memang meriah keluarga Saleha nanti kalau dikurniakan anak seramai itu.

Semoga perkahwinan Saleha dan suami akan berkekalan hingga ke jannah dan berbahagia hingga ke anak cucu. Dengan ini kami kongsikan beberapa gambar di sekitar kemeriahan majlis resepsi perkahwinan Siti Saleha dan suami yang berlangsung semalam. Enjoice! (rtky/w)


Datuk Seri Vida Akui Sedang Berkawan Dengan Jejaka Eropah

Kalau masih ingat baru-baru ini Datuk Seri Vida sedang giat mencari calon bakal suami bermata kelabu, sampaikan Rani Kulup pun turut sama melamar beliau. Terbaru, Datuk Vida memberitahu, beliau kini sedang mengenali seorang jejaka Eropah yang mempunyai kriteria yang dinginkan.

“Kami sudah mengenali satu sama lain beberapa bulan. Sebelum ini kami hanya bercakap di telefon, tetapi Hari Raya ini saya menjemputnya untuk datang meraikan di rumah saya. Dia mempunyai segala-galanya, kacak, mata kelabu, rambut perang, muda, bergaya dan seorang ahli perniagaan”

“Saya fikir dia adalah setanding dengan David Beckham. Saya enggan tergesa-gesa kerana saya masih trauma dari perkahwinan terakhir saya yang tidak bertahan lama,” katanya kepada portal Astro Awani mengenai lelaki idamannya yang berbangsa Eropah.

Dikhabarkan jejaka mat salleh itu berumur 30-an dan pertama kali mereka bertemu pada Aidilfitri lalu selepas beberapa bulan berkenalan. Wah, hebat juga penangan Datuk Vida sampaikan mat salleh pun terpaut hati. Semoga Datuk Vida gembira bersama jejaka mata kelabu.

Terdahulu, selepas menyuarakan hasratnya untuk mencari calon suami, Rani Kulup antara yang berani melamar Datuk Vida. Namun jejaka itu tidak menepati kriteria yang dinginkan dan meminta supaya jangan mencari publisiti murahan. Malah Datuk Vida juga menolaknya dengan baik. (rtky/w)


Afifah Nasir Sedia Ceritakan Kisah Sebenar

Dalam kontroversi yang melanda Aliff Aziz dan isterinya Bella Astillah minggu lalu, satu pihak sahaja yang terlibat masih belum memberikan apa apa kenyataan tentang situasi yang terjadi.

Sehingga hari ini, semua pihak sebenarnya masih menantikan kenyataan Afifah Nasir tentang apa yang sebenarnya terjadi antara beliau dan Aliff Aziz selepas pelakon dan penyanyi lelaki itu sendiri mengakui beliau curang terhadap isterinya.

“Fifa memang akan keluarkan kenyataan cuma sekarang tengah sibuk sikit. Maaf sangat,” ujarnya ringkas kepada mStar Online hari ini.

Berdasarkan reaksi Afifah Nasir di sosial media setakat ini, pelakon muda ini masih dengan pendirian yang beliau ada kisah sebenar yang belum diceritakan dan berada di pihak benar.

Kami sendiri berharap ada kisah alternatif terhadap apa yang terjadi untuk memuaskan hati sesetengah pihak yang masih belum berpuas hati dengan penjelasan Aliff Aziz sendiri. Hmm. (rtky/m)


Yuna Dan Adam Sinclair Selamat Bertunang

Tahniah kepada penyanyi Yuna Zarai kerana telah selamat bertunang dengan jejaka pilihannya, Adam Yousof Mohamed Sinclair, petang tadi yang dilangsungkan di kediaman ibu bapa Yuna di Shah Alam. Berita baik tersebut pastinya sangat dinantikan peminat penyanyi ini.

“Syukur Alhamdulillah, majlis pertunangan kami berjalan dengan lancar. Majlis kami dihadiri keluarga terdekat dan rakan-rakan karib. Saya ingin mengucapkan ribuan terima kasih kepada peminat yang selalu mendoakan kebahagiaan saya”

“Berkat doa mereka, hari ini saya selamat bertunang dengan Adam Sinclair. Saya sangat bersyukur berjumpa dengan seorang lelaki yang sangat penyayang dan baik hati. Percaturan Allah itu memang sungguh indah,” kongsinya kepada Harian Metro.

Tambah Yuna, Adam merupakan kawan karibnya dan sering membuatkannya tersenyum dan ketawa. Semoga segala persiapan Yuna dan Adam menuju hari bahagia dipermudahkan. (rtky/s)


3 Sebab Filem Animasi Nut Job 2: Nutty By Nature Bakal Buat Anda Sentap

Filem animasi merupakan salah satu platform penyampaian santai yang kadang kala mampu memberikan mesej yang mendalam kepada penonton. Contohnya seperti filem Nut Job 2: Nutty By Nature ini yang bakal menerjah pawagam pada 10 Ogos nanti. Nut Job 2 mengisahkan tentang bagaimana sekumpulan haiwan (menentang manusia!) demi menyelamatkan taman mereka.

Namun usaha mereka bukan mudah kerana terdapat pelbagai halangan yang menggelikan hati serta comel. Ops, sebut pasal comel, ada karakter di dalam filem animasi ini yang tidak suka digelar comel walaupun dia memang comel!

Apa pun, kami kongsikan 3 perkara yang mungkin anda boleh pelajari daripada filem animasi ini.

Apa perasaan anda bila tempat tinggal anda yang aman dan tenang ingin dibangunkan menjadi sebuah taman komersial. Mestilah marah’kan? Malah pastinya pembangunan yang menguntungkan sesetengah pihak sahaja ini akan membawa kepada persekitaran yang tidak sihat.

Namun realitinya, perkara ini sememangnya berlaku dan sebab itulah Mr. Feng setuju untuk selamatkan sekali taman mereka. Siapa Mr. Feng? Kenalah baca sampai habis.

Okay, inilah Mr. Feng. Comel’kan? Tapi kalau anda kata dia comel, memang kena penumbuklah jawabnya. Mr. Feng dalam filem Nut Job ini kiranya macam abang kawasanlah (suara oleh Jackie Chan!) siap ada gang sekali. Walaupun kecil, Mr. Feng confirm bengang kalau orang panggil dia comel.

Malah melalui trailer pendek filem animasi ini juga, Surley yang juga tupai berwarna ungu kena pukul dengan Mr. Feng sebab dipanggil comel. Malah ini juga mesej kepada pembuli – jangan cepat menilai orang lain kerana kadang kala yang kecil comel ini jugalah yang mempunyai keistimewaan tersendiri.

Sekumpulan haiwan di dalam filem ini mencuba pelbagai cara serta berhadapan dengan pelbagai halangan dan dugaan demi menumpaskan usaha manusia membangunkan kawasan kediaman mereka. Ternyata usaha mereka bukan mudah namun mereka tetap masih mencuba dan usaha ini menggambarkan realiti dunia yang sebenar bukan?

Apa pun, tengok trailer pun dah lucu, apatah lagi jika dapat lihat sekumpulan haiwan ini berkomplot menentang manusia.

Jika anda ingin tahu kesudahan filem ini, jangan lupa serbu pawagam pada 10 Ogos ini. Filem comel comel sebegini memang seronok tengok dengan anak anak. Eh, kami ada sebut comel tadi ya? Mesti Mr. Feng bengang nanti!


“Rani Kulup Tiada Ciri Lelaki Idaman Saya”

Selepas usahawan berjaya ini mengumumkan yang beliau sedang mencari pasangan hidup, maka berduyun lelaki di luar sana yang berminat mahu mencuba nasib untuk menjadi suami kepada Datuk Seri Hasmiza Othman atau lebih dikenali dengan nama Datuk Vida.

“Jangan cari publisiti murahan. Bawa kepada saya lelaki yang kaya, mata kelabu, muda dan kacak. Seseorang yang boleh majukan perniagaan saya ke arah trilion ringgit. Itu baru boleh,” katanya kepada The Malay Mail Online.

Datuk Vida sebelum ini ada menyatakan yang beliau mahukan seorang calon suami kaya, bermata kelabu dan suka membeli belah.

“Lelaki mana yang sanggup terima kalau sekali shopping (beli belah) saya borong 14 handbag (beg tangan) terus? Pengsan lelaki tu,” tambahnya lagi.

Datuk Vida turut mengakui semenjak beliau menyatakan hasrat untuk mencari suami, beliau menerima lebih 50 resume yang menyatakan hasrat termasuk jejaka dari Finland dan Scotland. Boleh tahan penangan Datuk Vida ‘kan? (rtky/m)